Srbija daje pare za otpremnine u Jatu | Nedeljnik Istine\nSrbija daje pare za otpremnine u Jatu\nPrema sadašnjim računicama prekobrojnima ponuđeno 300 evra po godini staža, a socijalni program biće oko 6,5 miliona evra\nSocijalni program za višak zaposlenih u „Jat ervejzu” finansiraće Vlada Srbije, a oni će za dobrovoljan odlazak iz kompanije moći da se prijave od 12. avgusta do šestog septembra, saopštilo je juče Ministarstvo finansija i privrede.\n– Na raspolaganju im je više mogućnosti, između kojih je i otpremnina u iznosu od 300 evra po godini radnog staža. Svaki radnik će pojedinačno opredeljivati za sebe najpovoljniju opciju – rekli su u ministarstvu, dodajući da je ovaj socijalni program u skladu sa Programom za rešavanje viška zaposlenih u procesu racionalizacije, restrukturiranja i pripreme za privatizaciju i sa Ugovorom o strateškom partnerstvu koji je potpisan sa „Itihad ervejzom”, nacionalnom kompanijom iz Ujedinjenih Arapskih Emirata.\n– Nakon prošlonedeljne saglasnosti Vlade Srbije o nabavci deset aviona na lizing, sprovođenje socijalnog programa je još jedan korak u cilju implementacije strateškog partnerstva između „Itihada” i „Jata” – objasnili su u Ministarstvu finansija i privrede.\nIstovremeno, juče je i Velibor Vukašinović, vršilac dužnosti generalnog direktora „Jata” rekao da će zaposlenimabiti ponuđene otpremnine od 300 evra po godini radnog staža i socijalni program će važiti za sve, uključujući i radnike kojima je ostalo nekoliko godina do penzije.\n– Stav poslovodstva je da to mora da bude kvalitativni, a ne kvantitativni program. Ne treba samo smanjiti broj radnika, već utvrditi i na kojim pozicijama ima viška zaposlenih – istakao je Vukašinović za agenciju Beta.\nPreciznih informacija o tome koliko tačno ima viška zaposlenih u „Jatu” još nema, ali se pominje cifra između 300 i 500 radnika, a prema ranijim najavama država će za otpremnine obezbediti 6,5 miliona evra. Prema podacima Agencija za privredne registre, „Jat” je na kraju prošle godine imao 1.243 zaposlena, a odziv na nedavni socijalni program bio je veoma slab, pa se prijavilo svega 90 ljudi. Istovremeno, prema ranijim najavama rukovodstva „Jata”, uz dobrovoljni odlazak viška zaposlenih, biće neophodno zaposliti i nove radnike, pre svega pilote i stjuardese.\nNova nacionalna aviokompanija „Er Srbija” zadržaće potreban broj zaposlenih iz starog „Jata”. O tome će se više znati do 1. oktobra kada će novo rukovodstvo u potpunosti preuzeti upravljanje nad „Er Srbijom”. Novi menadžment se već okuplja, a tu glavnu reč ima „Itihad”, sa kojim je i potpisan sporazum o strateškom partnerstvu i koji ima 49 odsto vlasništva u „Er Srbiji”. Da se vreme neće gubiti pokazuju i planovi da „Er Srbija” već narednu godinu završi „pozitivnom nulom”, a da od 2015. godine bude profitabilna kompanija.\nZaposleni kažu da juče nisu dobili zvanično saopštenje o socijalnom programu, ali da sve detalje očekuju narednih dana.\n– Rečeno nam je da će se do početka septembra sve znati pa i koji su kadrovi u firmi potrebni. Verovatno će i na osnovu toga mnogi odlučiti hoće li dobrovoljno napustiti firmu – kažu predstavnici zaposlenih.\nAleksandar Vučić, potpredsednik Vlade Srbije i Džejms Hogan, predsednik „Itihada”, aviokompanije Ujedinjenih Arapskih Emirata, potpisali su 1. avgusta sporazum o strateškom partnerstvu kojim je osnovana nova aviokompanija „Er Srbija”. Po tom sporazumu, „Itihad” je vlasnik 49 odsto kompanije, a država 51 procenta. Kompanijom upravlja strani partner, a generalni direktor je Dane Kondić, Australijanac, poreklom iz Srbije koji godinama radi u „Itihadu”. Što se tiče zaposlenih, Hogan je prilikom potpisivanja ugovora istakao da je neophodno da se „Jat” restrukturira uz socijalni program, kao i da će rukovodstvo u toku pet nedelja analizirati kompaniju i razgovarati sa zaposlenima.\nBez komentara za “Srbija daje pare za otpremnine u Jatu”


Slavenko Terzić: Oslobođenje Stare Srbije 1912. godine\nSreda, 27 mart 2013 18:59\nrvi balkanski rat 1912-1913. godine spada u one istorijske događaje na koje je nezasluženo pala tama zaborava. Tome je verovatno doprinela i burna istorija potonjih decenija 20. veka, ali i svojevrsno obezvređivanje tekovina ovoga rata. Oslobođenje Stare Srbije i Makedonije kao i ostalih neoslobođenih balkanskih oblasti, predstavljalo je istorijsku i civilizacijsku prekretnicu ne samo u istoriji srpskog i ostalih balkanskih naroda već, nesumnjivo, i u istoriji Evrope. Bilo je to okončanje duge borbe za oslobođenje Srednje i Jugoistočne Evrope od osmanske vlasti, koja je, kad je Evropa u pitanju, započela posle poraza velikog vezira Kara Mustafe pod Bečom 1683. godine a završila se Prvim balkanskim ratom 1912/13. godine. Srbi su u toj velikoj borbi predvođenoj Svetom ligom bili uvek na strani evropske koalicije plaćajući to, pored brojnih žrtava i stradanjem svoje kulturne baštine, u prvom redu svojih crkava i manastira, ali i velikim egzodusima iz starosrpskih oblasti krajem 17. i početkom 18. veka, pod patrijarsima Arsenijem III Čarnojevićem i Arsenijem IV Jovanovićem Šakabentom.\nSavezničke strane su se u međuvremenu menjale, pa su nekadašnji predvodnici antiosmanskog fronta, kao što je Habsburška monarhija, od početka 19. veka postali saveznici Osmanskog carstva u borbi protiv oslobodilačkog pokreta srpskog naroda. U tome je svojevrstan paradoks srpske i balkanske istorije — napori za oslobođenjem i težnja za reintegracijom u evropske društvene i kulturne tokove, nailazili su na otpor upravo u toj Evropi, pre svega Srednjoj Evropi na čelu sa Austro-Ugarskom. Uostalom, srpska nacionalna misao i težnja za oslobođenjem i ujedinjenjem podstaknuti su u velikoj meri evropskim nacionalizmom, pre svega nacionalnim pokretima Nemaca i Italijana.\nrvi balkanski rat 1912/13. i oslobođenje Stare Srbije i Vardarske Makedonije nisu došli iznenada, nije to bio samo sticaj istorijskih okolnosti, već dugo negovana misao u svim delovima srpskog društva. Nema gotovo ni jednog značajnijeg srpskog pesnika ili pisca, ili umetnika, na primer, do 1912. godine koji se različitim žanrovima — dramom, epom, pesmom, istorijskim romanom — nije ogledao u starosrpskim, na prvom mestu kosovskim temama i mitovima: od Zaharija Orfelina i Dositeja Obradovića, preko Lukijana Mušickog, Sterije, Sime Milutinovića Sarajlije, Njegoša, Branka Radičevića, Petra Preradovića, Jakova Ignjatovića, Ljube Nenadovića, Marka Miljanova, Đure Jakšića, Zmaja, Laze Kostića, Vojislava i Dragutina Ilića, Stevana Sremca pa sve do Alekse Šantića, Dučića, Rakića, Sime Pandurovića i mnogih drugih. Jovan Jovanović Zmaj je, na primer, ostavio u crtežu Projekat za spomenik na Kosovu1. Od 1804. pa do 1912. nije bilo nijednog srpskog državnika niti političkog vođe, niti jedne političke partije, u čijim političkim mislima ili političkim programima nije stajala misao o Kosovu i Staroj Srbiji i njihovom oslobođenju.2\n1. Vojislav Đurić, Kosovski boj u srpskoj književnosti, Beograd 1990, 53-447; Dejan Medaković, Kosovski boj u likovnim umetnostima, Beograd 1996, 17-43. Nazad\n2. Vasilije Krestić — Radoš Ljušić, Programi i statuti srpskih političkih stranaka do 1918. godine, Beograd 1991. Nazad


PočetnaVestiBiznis ITInfrastruktura - hardverApple patent o kontroli dronova sugeriše da kompanija istražuje podršku za više kontrolera u bespilotnim letelicama\n14.11.2021 16:42 | 0 Biznis IT\nPojavila su se dva nova Apple-ova patenta za dronove, što sugeriše da kompanija istražuje nove načine kontrole ovih bespilotnih letelica (UAV). Ono što je zanimljivo, novi patenti su prijavljeni van SAD, tačnije - u Singapuru. Izveštaji tvrde da takav potez Apple-a može sugerisati da je možda želeo da sačuva svoj patent od lakog otkrivanja od strane konkurencije. Ipak, Patently Apple je otkrio dva patenta u vezi sa tehnologijama koje doprinose pokušajima Apple-ovih dronova.\nPrvi patent u pitanju sugeriše način za predaju kontrole nad dronom sa jednog kontrolora na drugi, usred leta. Takva tehnologija može značiti da bi Apple mogao da traži način da osmisli softver koji može da prenosi kontrolu dronom sa jednog kontrolera na drugi – čime se maksimizira ukupan domet drona bez potrebe da osoba koja ga kontroliše treba da se kreće pored njega, na zemlji.\nDrugi patent predlaže mobilnu mrežu na dronu, koji bi takođe imao sistem upravljanja saobraćajem UAV (UTM). Prema ovom patentu, UTM bi mogao da radi kao svojevrsni centralni kontroler i mogao bi da omogući automatsku procenu prebacivanja kretanja dronova sa jednog kontrolera na drugi preko integrisane ćelijske mreže na samim dronovima. Takvi patenti sugerišu da to nije neophodan indikator samog dronova kompanije Apple, već potencijalna kontrola softvera koja bi mogla da vidi Apple izvorne API-je proizvođačima dronova za omogućavanje kontrole preko njegovih uređaja.\nPogledajte još: Proizvodnja serije iPhone 13 ubrzava se kako se manjak IC-a smanjuje\nTakav potez bi takođe izgledao logično, jer Apple već ima dovoljno iskustva u profesionalnoj fotografiji i videografiji. Integracijom kontrole dronova u svoje uređaje, kao što su iPhone ili iPad, Apple bi mogao dalje da podstakne profesionalne kreatore da koriste njegove uređaje i da pruži praktične slučajeve upotrebe kao što je kontrola kinematografske kamere za dron na velikom području uz besprekorno prebacivanje kontrolera.\nSve ovo je, naravno, čisto hipotetički, za sada. Ranije smo već videli da Apple patent ne garantuje nužno Apple proizvod. Prašina koja se digla svojevremeno oko Apple automobila, takođe je pokazala da je kompanija više usmerena na izradu softvera za proizvode koje koristimo svakodnevno, umesto da proizvoljno diverzifikuje svoju ponudu u nove oblasti. Međutim, mogućnost patentiranja Apple drona nije u potpunosti isključena, a nadamo se da bi to prilično pojačalo trku oko implementiranja novih tehnologija u ovu nišu.


Poseta Makrona - Srbija i Francuska potpisale 22 sporazuma | Info | Ekonomija\n28. oktobar, 03:33\nMAKRON otišao, KOLIKO EVRA ĆE DOĆI? 58 Podeli Podeli na facebook Podeli na twitter Podeli na viber Pošalji na mail\nDelegacije Francuske i Srbije potpisale su 22 bilateralna sporazuma iz oblasti ekonomije, vojne industrije, obrazovanja i kulture... Šta je najvažnije?\nVeoma važna poseta na diplomatskom nivou, u kojoj je jedan predsednik Francuske, druge vodeće zemlje EU, došao posle 18 godina u malu Srbiju, sa sobom ima i ekonomske i kulturne reprekusije.\nMakron grmi s Kalemegdana: SRBIJA U SRCU, DANAS I ZAUVEK\nTokom posete Makrona u Beogradu su potpisana 22 dokumenta, mnogi od njih su svečana obećanja dobre namere i mogućnost perspektivne saradnje, ali neka bi zaista mogla da realtivno brzo donesu opipljive plodove koji se izražavaju u milionima evra.\nProjekat već odmakao\nBeogradski metro je prepoznat kao prioritetni infrastrukturni projekat za obe vlade, a potpisivanjem Izjave o namerama potvrđena je volja da se nastavi saradnja sa francuskim kompanijama, kao i da će biti nastavljeni razgovori o mogućnostima zaključivanja međuvladinog sporazuma, koji će se prevashodno odnositi na finansiranje francuskog dela prve faze projekta, navedeno je u saopštenju Ministarstva finansija. Sporazum o strateškom partnerstvu i saradnji potpisan je sa Vladom Francuske još 2011. godine, a izjave o namerama o projektu beogradskog metroa odmah nakon toga, kao i 2014. godine. Tim sporazumima predviđeno je posebno finansiranje u vidu donacije Vlade Francuske i realizacija prethodnih studija izvodljivosti, koje je francusko inženjersko-projektantsko preduzeće dostavilo u maju ove godine. Ežis je uradio studiju tražnje transportnih zahteva, predlog urbane integracije metroa i povezivanja sa drugim vidovima gradskog, prigradskog i međugradskog saobraćaja (voz, BG voz, tramvaj, autobus, trolejbus) na osnovu Smart plana iz 2016. godine i podloga dobijenih od javnih komunalnih preduzeća.\n"U ekonomskom smislu, Srbija je oduvek bila najvažnija zemlja na Balkanu za Francuze. Međutim, u poređenju sa nekim drugim stranim investitorima, Francuska nije bila toliko prisutna, ali mislim da će nakon Makronove posete doći do preokreta i nadam se da ćemo uskoro imati još više francuskih kompanija u Srbiji", rekla je Ivanić za Tanjug.\nOvoga puta izgleda da su najveću premiju iz potencijalno dramatičnog poboljšanja srpsko-francuskih odnosa izvukli Grad Beograd i Vojska Srbije, ali ni ostatak Srbije ne mora biti uskraćen.\nU ime Beograda potpisana je Izjava o namerama o realizaciji projekta izgradnje Beogradskog metroa, verovatno najvećeg infrastrukturnog projekta koji će ikada biti pokrenut u srpskoj prestonici.\nTrenutna procena je da će ukupna vrednost radova iznositi oko 4 milijardi evra, od čega će prva faza, izgradnja prve linije od Železnika do Karaburme, koštati 1,3 milijarde.\nVOJSKA SRBIJE: ZAPUŠENA RUPA U PVO\nSrpska vojska je, s druge strane, pred popunjavanjem velike rupe u svojoj protivvazdušnoj odbrani, jer s Makronom je u Beograd došao i ugovor sa kompanijom NBDA o isporuci francuskih raketa "mistral".\nPrema rečima vojno-političkog komentatora Miroslava Lazanskog, "mistral" je veoma prilagodljiv sistem koji može da se uklopi u rečnu flotilu, ali i na na srpskim vojnim proizvodima kopnenim vozilima "lazaru", "milošu". Gde god da se postavi, obaraće letelice u niskom letu, dronove, a sve uz mogućnost manevra za izbegavanje laserskog ometanja.\nDetaljnije >>>PVO sistem "Mistral" od Francuza - OBARA u niskom letu\nFRANCUSKA - NA PETOM MESTU LISTE NAJVEĆIH ULAGAČA U SRBIJU\nSa Makronom su u Beogradu stigli i francuski biznismeni, a to nije mala stvar jer ni dosad Francuzi ovde nisu bili beznačajni ulagači.\nPrema podacima Narodne banke Srbije, u periodu od 2010. do 2018. godine u Srbiju je ušlo 1,5 milijardi evra iz te zemlje. Ona se tako našla na petom mestu liste zemalja najveći ulagača u Srbiju.\nA nije da ulaze u male poslove. Iz PKS podsećaju da su 2017. i 2018. godine dva najznačajnija projekta u Srbiji u koja je uložen francuski kapital bili koncesija beogradskom aerodroma "Nikola Tesla" od strane Vansi erports (ugovor težak 500 miliona evra za samu koncesiju, i obaveza ulaganja od 750 miliona evra), kao i ugovor o javno - privatnom partnerstvu za izgradnju postrojenja za preradu komunalnog otpada i sređivanje deponije "Vinča"što je dodeljeno konzorcijumu Suec-Itošu, vredan 300 miliona evra.\nSavetnik predsednika PKS Mihailo Vesović ističe još jedan od važnih sporazuma za Beograd, ali i druge gradove u Srbiji - onaj o prečišćavanju voda koji je vezan za angažovanje kompanije Veolia koja je u tom poslu, kaže, jedan od najvećih globalnih eksperata.\nPrema podacima PKS, francuske firme zainteresovane su za saradnju i investiranje u oblasti energetike (za projekte izgradnje mini hidrocentrala, kao i za investiranje u solarne elektrane i druge obnovljive izvore energije poput biomase), poljoprivrede, tekstilne industrije, saobraćaja, naročito po modelu javno-privatnih partnerstava i koncesija, zaštite životne sredine, informaciono-komunikacionih tehnologija.\nA sa Francuskom se već prilično dobro trguje.\nUkupna robna razmena Srbije i Francuske u prvih pet meseci ove godine iznosila je gotovo 500 miliona evra. Ovi sporazumi mogli bi dovesti do toga da ona raste i više od 13 odsto, koliko je tih pola milijarde evra bilo više nego u istom periodu prošle godine, koja je završila na 1,1 milijardi evra.\nPrema podacima Privredne komore Srbije, pokrivenost uvoza izvozom iznosi oko 64 odsto, a Francuzima najviše izvozimo ("njihove" to jest Mišlenove iz Pirota) automobilske gume, potom smrznute maline, električne motore, propen. Uvozimo najviše lekove, pumpe, automobile, kaučuk, herbicide, kozmetiku.\nOvi sporazumi svakako će dovesti i do toga da se poveća broj firmi koja su kod nas stigle iz Francuske, odnosno s francuskim kapitalom. Sada ih je u Srbiji 392, od kojih su od početka godine počele da radi 13 novih. Prošle godine "pristiglo" ih je 33.\nSVI POTPISANI SPORAZUMI\nBeograd je dobio i Ugovor o otkupu toplotne energije između firme Beočista energija i Beogradske elektrane.\nPotpisivanje dokumenata Srbije i Francuske\nMeđu 22 potpisani su i Sporazum o saradnji Javnobeležničke komore Srbije i Visokog saveta javnih beležnika Francuske, kao i pismo o namerama o saradnji Komore javnih izvršitelja Srbije i Nacionalne komore javnih izvršitelja Francuske.\nMistrali nisu kupovina, oni su razvoj\nFrancuzi su i ranije pokušavali da nam pridaju PVO rakete kratkog i srednjeg dometa, ali ovoga puta moglo bi doći ne do trgovine već do obostrano korisne saradnje. Kako je pre mesec dana objavio specijalizovani portal Tangosix, dolazak "mistrala" bi značio pre svega posao za VTI (Vojnotehnički institut), koji bi radio integraciju sistema. U takvoj koncepciji Srbija bi dala "elektronske kutije", električne i druge instalacije za prenos signala i podataka. VTI bi razvio i interfejs za lansiranje raketa iz PASARS vozila. Radilo bi se o dve rakete, naravno našoj IC kameri i sistemu svoj-tuđ.\nTakođe, potpisani su i sporazumi o saradnji između firme koja veoma uspešno iz Srbije posluje za ceo svet, Šnajder elektrik, i Elektrotehničkog fakulteta Univerziteta u Beogradu, kao i Fakulteta tehničkih nauka u Novom Sadu.\nPotpisani su i Memorandum o saradnji između Ministarstva prosvete, nauke i tehnološkog razvoja, Ambasade Francuske u Srbiji i Francuskog instituta u Srbiji u borbi protiv predrasuda i diskriminacije u obrazovnom sistemu, Sporazum o saradnji u oblasti nastave francuskog jezika u obrazovno-vaspitnim ustanovama Srbije i Sporazum o donacija EVOFINDER.\nDve delegacije potpisale su i Pismo o namerama između francuske i srpske carine, Tehnički sporazum Ministarstva odbrane za ugovor sa MBDA, Memorandum o razumevanja između Beogradskog vodovoda i kanalizacije i kompanije Veolija i Memorandum o saradnji između RTE (operatora prenosnog sistema Francuske i EMS AD).\nPotpisan je i Protokol o namerama između Akua Energy SAS, IEL OIE Balkan Renewable Energy i Pokrajinskog sekretarijata za energetiku, građevinarstva i saobraćaja AP Vojvodina u prisustvu Basiadi Wind doo za razvoj vetro-parka u Srbiji, Protokol o namerama između Proparco i Akua Energy SAS za finansiranje projekta vetroparka Basiadi i Protokol o namerama za razvoj projekata dubinske geotermike u Srbiji.\nmetro beograd Emanuel Makron francuska Aleksandar Vučić vojska srbije naoružanje


Foto: Aleksa Bartol / Privatna arhiva\nU rodnom Beogradu Bojana je išla u dizajnersku školu, odsek grafičkog dizajna. Umetnost joj je bliska od najranijeg detinjstva, a prvu izložbu imala je već sa osam godina, u Muzeju "25. maj". Tada je izlagala u okviru projekta "Brisanje", u kome su izlagali brojni domaći i strani umetnici.\nU Kaliforniju je došla pre pet godina sa roditeljima i mlađom sestrom, a nedugo po dolasku primljena je na "San Francisco Art Institute", jednu od najstarijih i najprestižnijih umetničkih škola u Americi, iz koje su potekli mnogi svetski poznati umetnici.\nŽivot u Beogradu, njena porodica je, igrom slučaja, zamenila preseljenjem u Ameriku. Ipak, Bojana kaže da nije bila oduševljena idejom selidbe, kao i da joj pre toga "američki san" nije bio primamljiv.\n- Par meseci pre mog osamnaestog rođendana ukazala mi se prilika da se sa roditeljima i sestrom preselim u Ameriku, zahvaljujući tati koji je dobio zelenu kartu na lutriji američke ambasade. U Beogradu sam bila veoma srećna, i nisam bila oduševljena idejom selidbe, ali sam isto tako znala da mi je to poslednja prilika da veoma jednostavnim putem postanem američka državljanka - ispričala je Bojana za "Serbian Times".\n- Sve mi je delovalo beskrajno dosadno, uključujući ljude koje sam upoznavala i uopšte mi nije bilo jasno zašto bi bilo ko želeo da se preseli ovde. Sledeće godine, kada sam krenula da studiram i živim u gradu, sve je postalo malo lakše. Sada, posle pet godina, prvi put počinjem da doživljavam San Francisko kao svoju dugoročnu stanicu i uspela sam da se okružim prijateljima iz celog sveta koje volim i koji me inspirišu - iskrena je ona.\n- Umetnost u Srbiji je duboko u zoni komfora, mogu se videti izuzetno izvedeni radovi sa slabom konceptualnom pozadinom, a u Americi se mogu videte izuzetne ideja koje gube na težini zbog lošeg tehničkog izvođenja. Savremena umetnost u Srbiji je konstantno dobra i izvesna, a u Americi je konstantno neizvesna i često krajnje bizarna. Pored toga, mislim da Amerika ima mnogo više mogućnosti i publike koja može da priušti sebi kulturu i umetnost - istakla je Bojana.\nBojanino ime na "Bronzanom valjku"\nNagrada "Bronzani valjak" predstavlja za nju veliko priznanje, kako kaže, " divan je osećaj biti nagrađen posle tolikog rada i truda i beskrajno mi znači ovo priznanje, da radovi jedne male Bojane iz nekog tamo Beograda, mogu da se porede sa svetski priznatim grafičarima kao što je Enrike Čagoja".\n- Sada se stvarno osećam ka da sam urezana (bukvalno) u istoriju San Franciska. Kada sam bila prva godina fakulteta, prisustvala sam ceremoniji dodele nagrada tadašnjim studentima četvrte godine i sećam se da mi je taj brozani roller delovao veoma daleko i nedostižno - priseća se ona.\nBojanin video rad "Monika Levinski nije loša riba", odnosi se na NATO bombardovanje Beograda, ali kako kaže, ne cilja na specificne političke činjenice tih događaja, vec na težinu osećanja ljudi koji se bore sa posledicama onoga što se desilo\nBeograd je njen dom i kaže, tako će uvek i ostati, ali njen život i usmerenost na umetnost pozicionirani su u Americi, zbog čega ne uspeva tako često da obiđe domovinu. Na svoj odlazak, kao i "odliv mozgova" iz naše zemlje, posmatra kroz drugačiju perspektivu.\n- Ne gledam na to kao na nešto loše, mislim da baš ti mladi, obrazovani ljudi mogu da budu odlični ambasadori naše kulture u svetu. Svi mi koji smo napustili Srbiju smo privilegovani da imamo više od jedne perspektive i to nam daje mogućnost da stvorimo objektivnije stavove i prepoznamo i praktikujemo najbolje iz više kultura. Nadam se da će svi ti obrazovani ljudi, zapravo, da doprinesu poboljšanju stanja u Srbiji i okolini - zaključuje Bojana.\nnagrada "Bronzani valjak"\nOD BALKANIJADE DO OLIMPIJADE Ovo su najveći uspesi SRPSKIH KOŠARKAŠICA\nSvetsko prvenstvo u košarci, Mundobasket 2019, najveći je sportski događaj na planeti u ovoj godini, ali ćemo ovde da se podsetimo naše ženske košarkaške reprezentacije i njenih najvećih uspeha na koje je ponosna Srbija:


KONUS: Fakulteti da zapošljavaju : Nadlanu.com\nKONUS: Fakulteti da zapošljavaju\nObjavljeno 5. dec 2013. / 17:15:41\nKONUS upozorava da bi se, u suprotnom, nanela dugoročna nepopravljiva šteta visokom obrazovanju.\nNa sednici skupštinskog Odbora za obrazovanje, zahtev KONUS-a podržali su članovi odbora i iz vlasti i iz opozicije, kao i ministar prosvete, nauke i tehnološkog razvoja Tomislav Jovanović koji je izrazio nezadovoljstvo što ranije nije bio obavešten o tom problemu.\nJovanović je na sednici tog skupštinskog tela naveo da je reč o nesporazumu koji se mogao izbeći i izrazio spremnost ministarstva na razgovor, ali i žaljenje što se ministarstvo nije ranije uključilo u rešavanje problema.\n"Žao mi je što sam o ovome obavešten od predstavnika KONUS-a juče u 14.30 sati. Mogli smo ranije da se organizujemo i razgovaramo. Mogli smo sinoć da se sastanemo. Nisam bio na Vladi Srbije jer nisam bio tu. Ministarstvo nije bilo upoznato sa tim. Niko me od saradnika nije o tome obavestio. Da sam znao, reagovao bih odmah. Obrazovanje i nauka su investicija", rekao je Jovanović.\nMinistar je istakao da podržava da se državni fakulteti sačuvaju po svaku cenu i da se izuzmu iz dvogodišnje zabrane zapošljavanja, kao i od umanjenja primanja, što je predviđeno zakonima koji su na dnevnom redu tekuće sednice Skupštine Srbije.\nPredsednik i potpredsednik KONUS-a Vladimir Bumbaširević i Miroslav Vesković ocenili su da će se, ako se ne usvoji zahtev te konferencije, naneti velike negativne posledice na normalno funkcionisanje državnih fakuleteta i stvoriti problemi u realizaciji međunarodnih projekata.\nMiroslav Vesković je istakao da će usvajanjem zahetva KONUS-a biti poslata pozitivna poruka mladima i upozorio da će obrazovni sistem u Srbiji biti ozbiljno oštećen ako se nastavi odlazak mladih kvalitetnih naučnika.\nČlanovi odbora iz opozicije pozvali su Vladu Srbije da podnese amandmana koji bi omogućio da se ispune zahtevi KONUS-a.\nSednica skupštinskog Odbora za finansije zakazana je za danas u 17 časova, a najavljeno je prisustvo ministra finansija Lazara Krstića.


ТРАМП ЈЕ СПРЕМАН И НА ОВО: Блокираће администрацију годинама\nTRAMP JE SPREMAN I NA OVO: Blokiraće administraciju godinama\n05-01-2019 11:01 Izdvojeno Svet Planeta\nNakon sastanka sa vodećim demokratama, Donald Tramp je rekao da bi mogao da proglasi vanrednu situaciju kako bi zaobišao Kongres i izgradio zid na granici sa Meksikom.\nPoručio je da neće potpisati nikakav zakon bez odobravanja sredstava za finansiranje zida, čemu se demokrate odlučno protive.\nPredsednik je prvobitno sastanak sa demokratama ocenio kao veoma produktivan, da bi, odgovarajući na pitanja novinara, priznao da je zapretio da će blokirati rad državnih agencija godinama, ako to bude bilo potrebno.\n"Rekao sam to što sam rekao... Ne mislim da će biti potrebe, ali spreman sam to", naveo je Tramp.\n"Ja ne zovem to zatvaranjem, ja to zovem – radite ono što morate učiniti za dobrobit i sigurnost naše zemlje", dodao je američki predsednik ističući da je veoma ponosan na ono što radi.\nNaveo je da je razmišljao o upotrebi vanrednih predsedničkih ovlašćenja da bi zaobišao Kongres i ostvario svoju nameru.\n"Ja to mogu da učinim. Možemo da proglasimo vanrednu situaciju i da ga izgradimo veoma brzo. To je drugi način da se to učini", naveo je Tramp.\nPredsedavajuća Predstavničkog doma Nensi Pelosi rekla je da je sastanak bio svađalački, dok je lider demokrata u Senatu Čak Šumer novinarima preneo da je predsedniku rečeno da je neophodno da se administracija odblokira, ali da je on to odbio.\n"Ustvari, rekao je da će držati vladu blokiranom još dugo. Mesecima, čak godinama", kaže Šumer.\nBela kuća i vodeće demokrate imale su sastanak povodom blokade i pre nekoliko dana.\nDemokrate, koje sada imaju većinu u Predstavničkom domu, usvojile su plan nastavka rada administracije, ali zakon ne može da stupi na snagu dok ne prođe Senat, koji je pod kontrolom republikanaca.\nLider republikanaca u Senatu Mič Mek Konel poručio je da neće podržati nikakvu meru koju ne odobri predsednik.\nTramp je ranije izjavio da zid na granici sa Meksikom ne mora da se naziva zidom, već da se može nazivati bilo kako, ali da od njegove izgradnje neće odustati.\nInače, ovo je treća nedelja od kako je američka administracija u blokadi, zbog čega oko 800.000 zaposlenih nije primilo platu, navodi Bi-Bi-Si.\nKo će srušiti vlast u CG, pogledajte OVDE.\nTramp protiv migranata\nDŽENTLMEN: Putin zahvalio Trampu za pomoć u hvatanju terorista u Rusiji!\nDAILY TELEGRAPH: Grupa milijardera nudila Trampu 800 miliona dolara da napusti izbornu trku!


Omogućiti nesmetan razvoj industrije namještaja u BiH - Narod.ba\nBiznis 3. Juna 2019.\nMinistar vanjske trgovine i ekonomskih odnosa BiH Mirko Šarović narednih dana će provesti hitne konsultacije s nadležnim institucijama i pokrenuti procedure prema Vijeću ministara BiH kako bi se zabranio izvoz šumskih drvnih sortimenata iz BiH na dvije godine i uvela taksa na izvoz rezane građe bukve i hrasta s ciljem zaštite domaćih proizvođača.\nOvo ministarstvo dobilo je od Ministarstva poljoprivrede, šumarstva i vodoprivrede RS te Federalnog ministarstva poljoprivrede, vodoprivrede i šumarstva inicijative za zabranu izvoza drvnih sortimenata i uvođenje taksi na izvoz rezane građe.\nPredsjednik Asocijacije drvne industrije i šumarstva VTKBiH Suhad Ećo, reagirajući na ovu najavu, izjavio je da je krajnje vrijeme bilo da se donese takva odluka.\nS ciljem jačanja drvoprerađivačke industrije BiH, Asocijacija je godinama upozoravala na teško stanje te na potrebu uvođenja zabrane.\n– Pozdravljam ovu odluku i drago mi je da su vlasti prepoznale upozorenja bh. privrednika kako bi se sirovina usmjerila prema proizvodnim kapacitetima u BiH. Sada očekujemo bolje snabdijevanje drvoprerađivača i proizvođača finalnih proizvoda – istakao je Ećo i naglasio da ova mjera može rezultirati jedino ako se uvede taksa u oba entiteta.\n– Posebno treba stopostotno zabraniti izvoz bukve, hrasta, jasena i oraha, jer domaći proizvođači imaju tržište i kapacitete da proizvode koristeći cjelokupnu sirovinu – kazao je Ećo.\n– Poznato je da je najveći problem drvoprerađivača snabdijevanje sirovinom i kriterij raspodjele. Ovakvom mjerom bi se doprinijelo boljem snabdijevanju prerađivača drveta i povećanju izvoza finalnih proizvoda, prvenstveno namještaja od masivnog drveta – kazala je Šemsa Alimanović, sekretar Grupacije šumarstva i drvne industrije u PKFBiH, koja napominje da bi se povećalo i zapošljavanje te doprinijelo smanjenju odliva radne snage i novim investicijama.\nUposlili bi hiljade novih radnika\n– I pored nestašice sirovine, ova grupacija je bilježila rast izvoza svake godine i jedna je od najperspektivnijih grana industrije u BiH. Sa sigurnošću mogu kazati da bi implementiranje ove mjere predstavljalo pravi podsticaj za industriju i sigurno bi došlo do upošljavanja na hiljade novih radnika – zaključio je Ećo.\nKompanija “Srebrena malina” u vlasništvu TV voditelja Fikreta Hodžića, jednog od aktera afere “Respiratori” podnijela je novi zahtjev Sudu BiH od kojeg traži da mu se dozvoli deblokada 265.131 KM kako bi mogli da plate PDV-e za uvezenih 20 respiratora iz Kine u BiH, saznaje “Avaz” Ovi respiratori stigli su u Sarajevo prije dvije sedmice, ali PDV nikada […]


Srbija završila skrining za agrar – AGRO VESTI by agronews.rs\nHome Poljoprivreda Aktuelno Srbija završila skrining za agrar\nMay 17, 2014 | Aktuelno, Evropska unija, Poljoprivreda, Ruralni razvoj, Slajder, Srbija, Vesti\t|\nTim Vlade Srbije je sa predstavnicima Evropske komisije sa priličnim uspehom završio skrining. Preciznije, završena je ocena usaglašenosti srpskih zakona u oblasti poljoprivrede i ruralnog razvoja sa propisima Evropske unije.\nTo je saopštio državni sekretar u Ministarstvu za poljoprivredu i šumarstvo u Vladi Srbije Danilo Golubović, koji je objasnio da će Evropska komisija sad proceniti da li je dovoljno učinjeno da se u okviru pregovora o članstvu EU-Srbija otvori poglavlje o tom sektoru.\nVrlo zadovoljni skriningom za poljoprivredu i ruralni razvoj, u kojem je srpska strana predstavnicima Evropske komisije predstavila stanje u poljoprivredi Srbije i njen značaj za srpsku privredu, način finansiranja i korake koji treba da dovedu do potpunog usaglašavanja srpskih zakona s propisima EU.\nSagovornici iz Evropske komisije su stavili do znanja da su bili zadovoljni spremnošću srpske strane i daljim koracima, rekao je Golubović.\nDržavni sekretar za poljoprivredu i šumarstvo je predočio i da je to poglavlje pregovora veoma skupo i mora se imati podrška Vlade Srbije, pre svega na području EU programa IPARD za finansijsku podršku preobražaju i konkurentnosti poljoprivede u zemljama kandidatima za članstvo.\nTu je, po njegovim rečima, bitno da se dobije tehnička podrška, kao što je zgrada za plaćanja, povećanje broja zaposlenih u ministarstvu, a što znači da se mogu ispuniti zahtevi za usaglašavanje sa propisima EU.\nA to bi značilo da, u suprotnom, Srbija izgubi desetine miliona evra iz fondova EU kandidatima za članstvo.\nGolubović je istakao da će Srbija, ako sve protekne u redu, za otklanjanje vremenskih i drugih šteta za poljoprivredu i ruralni razvoj moći da računa na deset miliona evra iz fondova EU.\nEU je, kako je dodao, već odlučila da Srbiji u sadašnjoj teškoj situaciji zbog poplava pošalje helikoptere i pumpe za vodu, a i srpske vlasti imaju dobro razrađen mehanizam za otklanjanje štete i nadoknade postradalim domaćinstvima i objektima.\n“A što više budemo sistem poljoprivrede prilagođavali Evropskoj uniji u delu osiguranja useva, biće značajnija naplata nastale štete od drugih privrednih subjekata, a ne od države”, objasnio je državni sekretar za poljoprivredu i šumarstvo.\nTags: briseleuEvropska komisijaministarstvo poljoprivredepoglavlje 11ruralni razvojskrining poljoprivreda


1% za kulturu - Inicijativa Asocijacije Nezavisne kulturne scene Srbije | centar za nove medije_kuda.org\nPokretanje kampanje za promenu politike finansiranja i povećanje izdvajanja za kulturu inicirano je u septembru 2018. godine, na skupštini Asocijacije Nezavisne kulturne scene Srbije u Subotici. Nakon uporednog istraživanja izdvajanja za kulturu u zemljama regiona jugoistočne Evrope, sprovedenog u saradnji CESK-a i NKSS, neophodnost povećanja ukupnog budžeta za kulturu je neupitna, pa je Asocijacija u junu 2019. godine pozvala umetnike, menadžere u kulturi, kustose, istraživače, organizacije koje se bave kulturom, obrazovne i kulturne ustanove da se uključe u kreiranje buduće kampanje „1% za kulturu“ i u njoj učestvuju. U septembru je oformljena radna grupa Inicijative „1% za kulturu“, koju čine različiti akteri sa domaće kulturne scene iz javnog i nezavisnog sektora.\nPokretanjem onlajn peticije „Svi za 1% - 1% za sve“ u oktobru 2019. i zvanično je počela kampanja „1% za kulturu“. Uporedo sa objavljivanjem peticije, na adrese relevantnih institucija (Ministarstva kulture i informisanja, Ministarstva finansija, skupštinskih odbora - Odbora za kulturu i medije i Odbora za finansije, republički budžet i kontrolu trošenja javnih sredstava itd) upućeni su zahtevi za promenu politike finansiranja kulture u Srbiji i zahtevi da izdvajanje za kulturu u Budžetu Republike Srbije ubuduće bude minimalno 1%. Pored zahteva za povećanje budžeta za kulturu, Inicijativa se zalaže za uvođenje jasnih i transparentnih procedura koje bi omogućile odgovorno upravljanje i distribuciju javnih sredstava u kulturi, ali i uključivanje svih aktera u kulturi u procese donošenja odluka koje se tiču upravljanja javnim budžetom i drugim javnim resursima u kulturi.\nPovodom kampanje 1% za kulturu, Upravni odbor Asocijacije Nezavisne kulturne scene Srbije je izdao saopštenje u kome iznosi da je skandalozno i zabrinjavajuće smanjivanje procentualnog izdvajanja za kulturu na 0,73 odsto od ukupnog budžeta u Vladinom predlogu budžeta Republike Srbije za 2020. godinu.\nU saopštenju NKSS navodi i da su izdvajanja za kulturu u poslednjih pet godina stalno bila ispod tog jednog procenta od ukupnog republičkog budžeta, pa je tako budžet za kulturu bio procentualno nešto veći za 2019. i 2017. godinu kada je iznosio 0,74 odsto budžeta.\nU cilju što efikasnijeg obaveštavanja javnosti o nedostatku sredstava za kulturu, širenju mreže saveznika i uticaja na donosioce odluka na svim nivoima, u okviru kampanje planirane su različite aktivnosti: sastanci, javni programi i panel diskusije sa učesnicima iz javnog i nezavisnog sektora u kulturi i predstavnicima resornog ministarstva. Na prvom panelu pod nazivom „Šta smo dužni za kulturu“, koji je održan 1. novembra 2019. godine u Kulturnom centru Grad, govorili su bivša poslanica i dugogodišnji sekretar za kulturu Beograda Gorica Mojović, rukovodilac Centra za empirijske studije kulture jugoistočne Evrope (CESK) i istraživanja o izdvajanjima za kulturu u zemljama u regionu Predrag Cvetičanin i pomoćnik ministra kulture Dejan Masliković, a moderirala je Virdžinija Đeković (NKSS). U pripremi je panel diskusija u Novom Sadu tokom novembra 2019, kao i druge aktivnosti. Inicijativa „1% za kulturu“ namerava da nastavi kampanju i nakon usvajanja republičkog budžeta za 2020. godinu, bez obzira na procenat izdvajanja za kulturu, sa idejom da budžetsko finansiranje kulture ubuduće treba samo povećavati.\nA sve aktivnosti Inicijative možete pratiti na fejsbuk stranici - 1%za kulturu.


Tip dana: Bolonja – Milan: Četa Siniše Mihajlovića igra fenomenalno na svom terenu, da li je na pomolu prvi poraz “rosonera”? – Kladjenje.rs\nHomeTip DanaTip dana: Bolonja – Milan: Četa Siniše Mihajlovića igra fenomenalno na svom terenu, da li je na pomolu prvi poraz “rosonera”?\n23 Oktobra, 2021 Vlajko Tip Dana 0\nU subotu je zaista fenomenalna ponuda za klađenje, a za vas smo ovog puta analizirali poslednji meč subotnjeg programa u italijanskoj Seriji A, duel između Bolonje i Milana.\nBolonja: Fantastične partije na domaćem terenu!\nZa sada, svi navijači Bolonje imaju pregršt razloga za zadovoljstvo pošto se njihov omiljeni tim nalazi na osmom mestu na tabeli uz samo tri boda manjka u odnosu na četvrtoplasiranu Romu, a poznato je da je ta četvrta pozicija ujedno i poslednja koja na kraju prvenstva donosi plasman u Ligu šampiona.\nU prošom kolu je tim sa stadiona “Renato Dal’ Ara” na gostovanju kod Udinezea odigrao 1:1, a ostaje veliki žal za sva tri boda na tom susretu, pošto su popularne “zebre” iz Udina veći deo meča igrali sa igračem manje, ali su i u takvoj konstalaciji snaga uspeli da postignu izjednačujući gol na nekih desetak minuta pred kraj meča.\nMeđutim, valja podsetiti da su izabranici Siniše Mihajlovića pre toga odigrali najbolji meč u ovom šampionatu, pošto su na svom terenu, gde do sada nemaju nijedan poraz, slavili protiv favorizovanog Lacija, kada je bilo čak 3:0.\nKada smo već pomenuli partije Bolonje na svom terenu, na četiri odigrana susreta osmoplasirana ekipa na tabeli je ostvarila čak tri trijumfa uz jedan remi, i uz gol razliku 9:4, pa zaista nema nikakve sumnje da “rosonere” očekuje izuzetno težak posao večeras.\nMilan: “Rosoneri” bi pobedom prenoćili na prvom mestu!\nPamtimo svi prošlu sezonu, kada su “rosoneri” dobar deo prvenstva proveli na prvom mestu na tabeli, međutim kada je to bilo najpotrebnije, izabranici Stefana Piolija su ušli u lošu seriju rezultata i na kraju jedva došli čak i do plasmana u Ligu šampiona, što će pre svega i ovog puta biti primarni cilj.\nTrenutno se tim sa “San Sira” nalazi na sjajnom drugom mestu na tabeli uz samo dva boda manjka u odnosu na prvoplasirani Napoli, koji igra fenomenalno na startu ovog šampionata, pošto je ekipa sa stadiona “Dijego Armando Maradona” za sada maksimalna jer na osam odigranih susreta ima isto toliko trijumfa.\nSa druge strane, Milan na osam mečeva ima čak sedam trijumfa, uz remi na gostovanju kod Juventusa, što svakako nije loš rezultat, obzirom da i “stara dama” u poslednje vreme beleži dosta dobre partije.\nU prošlom kolu su Zlatan Ibrahimović i drugari posle preokreta došli do trijumfa protiv Verone, a taj duel je završen rezultatom 3:2, iako je ekipa iz grada ljubavi vodila sa 0:2 na poluvremenu na “San Siru”.\nNažalost, što se tiče Lige šampiona, sva je prilika da “rosoneri” više nemaju velikih šansi da dođu do plasmana u nokaut fazu, pošto su izabranici Stefana Piolija poraženi u prošlom kolu na gostovanju kod Porta, kada je bilo 0:1.\nPo rečima stratega Milana nakon tog meča, bila je to najgora partija njegovih izabranika u dosadašnjem toku sezone, što nije daleko od istine.\nInače, gigant iz Milana je do sada odigrao četiri meča na strani u Seriji A, i imaju identičan učinak kao i Bolonja na svom terenu, dakle tri trijumfa, uz jedan remi.\nNaravno, ne treba zaboraviti da su “rosoneri” na poslednjem susretu koji su odigrali na strani ostvarili veoma važan trijumf protiv Atalante, kada je bilo 2:3, pa bi nešto slično da ponove i ovog puta.\nKao što smo već napomenuli, izabranici Siniše Mihajlovića igraju fantastično na domaćem terenu i mišljenja smo da Milan neće pobediti na ovom susretu zbog čega vam savetujemo da probate sa duplom šansom 1X za koju je kladionica Meridianbet pripremila kvotu 1.60.\nSvakako, sva je prilika da nas očekuje jedan izuzetno efiksan duel na stadionu “Renato Dal’ Ara” pa vam preporučujemo da probate sa igrom 3+ koju Meridianbet plaća sa kvotom 1.70.\nZa kraj, za one najhrabrije, savetujemo vam da probate sa čistom jedinicom, za koju je Meridianbet odredio fenomenalnu kvotu 3.15.\nNajava i analiza: Premijer liga, 9. kolo: Ronaldo na Salaha u najvećem derbiju engleskog fudbala


Art magazin - Ujedinjene nacije (UN): Internet je osnovno ljudsko pravo\nUjedinjene nacije (UN): Internet je osnovno ljudsko pravo\nPristup internetu je ljudsko pravo i jedan od prioriteta svih država mora biti omogućavanje pristupa internetu svim građanima, navodi se u izveštaju Ujedinjenih Nacija. "Imajući u vidu to da je internet postao neophodan alat u borbi za širok spektar ljudskih prava, borbu protiv nejednakosti, ali i da doprinosi bržem razvoju, obezbeđivanje univerzalnog pristupa internetu treba da bude prioritet svim državama", rekao je Frenk La Ru, specijalni izvestilac Ujedinjenih Nacija.\nOn je istakao da je pristup internetu naročito važan u kriznim situacijama, kakve su bile u Tunisu ili Egiptu, ali i da vlade moraju voditi računa da izbegavaju zakone koji bi mogli dovesti do blokade interneta.\nZa razliku od drugih medija, internet nije baziran na jednosmernoj komunikaciji i to ga čini revolucionarnim, smatra La Rue, koji kaže da internet čini da ljudi više ne budu pasivni primaoci informacija.\nIako smatra da je pristup internetu osnovno ljudsko pravo, on primećuje da nije uvek izvodljivo omogućiti svim ljudima da uživaju u ovom pravu, ali da to ne sme sprečiti vlade da pokušaju da pruže svom narodu pristupačan internet.\nKompletan izveštaj objavio je Los Angeles Times i možete ga pročitati na njihovom sajtu .


“MAGLOČISTAČ” SAZNAJE: PREDSEDNIK NIKOLIĆ OBEĆAO POMOĆ SEKTAMA!\nI dok su se lokalni mediji utrkivali u tome ko će sa događaja – koji se dogodio zahvaljujući donaciji porodice Radić – svom uredniku doneti što objektivniju sliku, fotografiju, ton ili tekst za udarnu vest, redakcija “Magločistača” saznala je informaciju koja će možda trajno promeniti društvene odnose u Srbiji.\nNaime, kako smo iz dobro obaveštenog izvora kabineta predsednika Srbije saznali, pre odlaska na Palić Tomislav Nikolić sastao se, “iza zatvorenih vrata”, u Subotici s predstavnicima malih verskih zajednica, koji se od mila u javnom govoru Srbije nazivaju sekte. Kako nam naš izvor kaže, povod susreta predsednika Nikolića s predstavnicima dvadesetak malih verskih zajednica koje su registrovane na teritoriji Grada bio je – ni manje ni više, nego – pomoć koju fondacija njegove supruge Dragice namerava uputiti marginalizovanim društvenim grupama u kakve spadaju i takozvane neistorijske crkve.\n“Od početka do kraja susret je protekao u obostrano srdačnoj atmosferi. Nju nije mogla pokvariti ni činjenica da su naši ljudi, a posebno popovi, vrlo osetljivi na to kad su novci u pitanju. Iako je svaka crkva i verska zajednica imala po jednog svog predstavnika, niko od njih nije postavljao pitanja prioriteta, broja vernika kojima raspolaže ili iznosa sredstava koja će biti donirana. Jednostavno, svi su svesni da su prisustvovali istorijskom činu u ovoj zemlji, u kojoj je jedan predsednik, kao svetovno, svoje lice okrenuo i drugoj duhovnoj braći, a ne samo onoj većinskoj”, kaže naš izvor.\nOsim što je iznos sredstava koji će iz “Fondacije Dragice Nikolić” biti doniran za razvoj malih verskih zajednica u Srbiji ostao tajna, našem izvoru nije poznat ni motiv za ovakav potez predsednika Nikolića, odnosno njegove supruge.\n“Bili smo svedoci da je do sada, poput primera donacije za ćirilične bukvare bunjevačkoj zajednici, predsednik Nikolić preko fondacije surpuge Dragice svoju ljubav prema manjinskim zajednicama ispoljavao selektivno. Sada vidimo da se ona sve više širi na sve ostale slojeve društva. Za čoveka s takvom prošlošću i funkcionera s takvom budućnošću, ovo je stvarno iznenađenje. Jednostavno, otkako je čovek diplomirao, kao da da je umislio da je on predsednik svih građana Srbije. Ne razumem: pa nismo mi nekakva Engleska ili Danska”, objašnjava u čudu izvor “Magločistača”.\nIznenađenjima tu, međutim, nije kraj. Kako nam je naš sagovornik tokom sastanka s predstavnicima malih verskih zajednica došapnuo, predsednik Nikolić – preko fondacije svoje supruge Dragice – uskoro se namerava sastati i s drugim marginalizovanim grupama u Srbiji. Isti izvor kaže da je na protokolu predsednika da utvrdi termine sastanaka s predstavnicima “Žena u crnom”, “Helsinškog odbora”, Albanskog nacionalnog saveta i LGBT populacije. Za ovo poslednje saznajemo kako je Nikolić obećao ne samo da će predvoditi predstojeću “Paradu ponosa” nego da će joj – kroz aktivno učešće u organizaciji, zajedno sa svim drugim državnim službama – biti i pokrovitelj.


Podrška je namenjena prvenstveno teže zapošljivim kategorijama i to ženama, mladima do 18 godina, starijim licima od 45 godina koji su proglašeni tehnološkim viškom i osobama bez kvalifikacija, kao i sa devastiranih područja, a prioritet ove godine je zapošljavanje tih lica, istakla je savetnica za preduzetništvo u RRA "Panonreg", Ljubica Mesaroš koja očekuje interesovanje lica iz prve tri grupe, pošto Subotica ne spada u devastirana područja.\nRazvojna agencija Srbije je u saradnji sa Regionalnom razvojnom agencijom "Panonreg" raspisala konkurs za podršku preduzetnicima u vidu dodela paketa podrške koji obuhvata obuke, bespovratna sredstva i mentorsko praćenje.\n“Pravo učeščća na konkurs za bespovratna sredstva imaju nezaposlene osobe, koje imaju kvalitetnu poslovnu ideju za samozapošljavanje u oblasti proizvodnje, prerade ili pružanja usluga vezanih za IT sektor, inovativnu delatnost i kreativnu industriju. Projekat će biti realizovan kroz dve faze, prvo će biti organizovana obuka za započinjanje biznisa, a zatim sledi dodela bespovratnih sredstava i savetodavni rad od strane RRA "Panonreg"”, objasnila je Ljubica Mesaroš.\nKorisnici mogu dobiti maksimalno 50 odsto potrebnih sredstava, u iznosu od 300 hiljada dinara do milion dinara. Konkurs će biti otvoren do 20. maja, a detaljnije informacije mogu se dobiti u Regionalnoj razvojnoj agenciji "Panonreg" na Otvorenom univerzitetu.


Elvisu Redžepagiću, Amerikancu porijeklom iz Crne Gore, 200 mjeseci zatvora zbog terorizma: Htio u ISIS - Tutinske Novine\nElvisu Redžepagiću, Amerikancu porijeklom iz Crne Gore, 200 mjeseci zatvora zbog terorizma: Htio u ISIS\nKako se navodi u presudi, Redžepagić je početkom 2015. godine počeo komunikaciju sa osobom za koju je vjerovao da je komandant bataljona u Siriji i član ISIS-a i Al Nusra fronta, kako bi se pridružio tom bataljonu u džihadu. Kada nije uspio da uđe u Siriju iz Turske u julu 2015, u avgustu 2016. to je pokušao iz Jordana, ali su ga tamošnje vlasti zaustavile\nElvis Redžepagić, američki državljanin porijeklom iz Crne Gore, osuđen je u SAD na 200 mjeseci zatvora, odnosno na 16 godina i osam mjeseci zbog terorizma.\nRedžepagić je priznao krivicu na suđenju, a optužen je za pokušaje da terorističkim organizacijama ISIS i Al Nusra front obezbijedi materijalnu podršku i resurse, saopštilo je američko ministarstvo pravde.\n„Ovom kaznom Redžepagić plaća cijenu za svoje pogrešne veze sa terorizmom i pokušaje da se pridruži ISIS-u i Al Nusra frontu u cilju vođenja nasilnog džihada“, rekao je državni tužilac Breon Pis.\nOn se zahvalio, između ostalog, i predstavništvu FBI za Srbiju, kao i Ministarstvu pravde Crne Gore za pomoć u ovom slučaju.\nKako se navodi u presudi, Redžepagić je početkom 2015. godine počeo komunikaciju sa osobom za koju je vjerovao da je komandant bataljona u Siriji i član ISIS-a i Al Nusra fronta, kako bi se pridružio tom bataljonu u džihadu. Kada nije uspio da uđe u Siriju iz Turske u julu 2015, u avgustu 2016. to je pokušao iz Jordana, ali su ga tamošnje vlasti zaustavile, prenosi rtcg.me.\nU svojim Facebook objavama iz oktobra 2015, Redžepagić je objasnio da je „džihad kada se boriš za Boga“ i „umreš u čast Alaha“, piše u presudi.\n„Takođe je naveo da je putovao u Tursku kako bi se pridružio džihadu i Al Nusri, te je predviđao da će „doći vrijeme kada će ljudi jedino znati da kažu Alahu Akbar““, navodi američko ministarstvo pravde.\nKako dodaju, pretragom njegovog laptopa nađeni su brojni primjerci ISIS-ove propagande, a utvrđeno je i da je stalno posjećivao sajt Put hilafeta ili Put do Kalifata, koji na bošnjačkom jeziku regrutuje borce sa Balkana za ISIS i druge terorističke organizacije u Siriji, tvrdi američko ministarstvo pravde.\nKako su ranije objavili američki mediji, Redžepagić je porijeklom iz Crne Gore, a u SAD je živio na Long Ajlendu u Njujorku. On je, prema navodima „Njujork posta“, prilikom hapšenja prijetio da će odsjeći glavu svojoj majci.


Značajna pomoć u borbi protiv korone: Satler uručio PCR testove Institutu za javno zdravstvo Srpske\nŠef Delegacije EU u BiH Johan Satler uručio je danas u Banjaluci predstavnicima Instituta za javno zdravstvo Republike Srpske 22.500 pi-si-ar testova i isto toliko virusnih transportnih podloga.\nPrimopredaji opreme prisustvovali su predsednik Republike Srpske Željka Cvijanović, direktor Instituta za javno zdravstvo Branislav Zeljković, te ambasadori Austrije i Nemačke u BiH, prenosi Srpskainfo.\nSatler je rekao novinarima da je EU, zajedno sa ovom donacijom, Republici Srpskoj od marta prošle godine uručila pomoć vrednu dva miliona evra.\nCvijanovićeva je rekla da će donirana oprema poslužiti za dva meseca detektovanja virusa korona.\nOna je navela da je važno da se nastavi proces imunizacije, ističući da se on u Republici Srpskoj odvija kontinuirano.\nZeljković je rekao da je u Republici Srpskoj obavljeno više od 260.000 pi-si-ar testiranja i da će taj proces biti nastavljen.\nOn je dodao da u Srpskoj do sada nije bilo neželjenih reakcija nakon primanja vakcine.\nDonirana oprema deo je ukupne medicinske pomoći EU namenjene BiH za borbu protiv virusa korona u vrednosti od 7,76 miliona evra, koja se od marta prošle godine isporučuje zdravstvenim ustanovama u BiH.\nEU donacija vredna 26.500 evra: U Institutu za javno zdravstvo Srpske stigle NOVE ZAŠTITNE RUKAVICE (FOTO)\nDonacija Institutu za javno zdravstvo Srpske: Uručena zaštitna medicinska oprema vredna oko 96.000 evra\nSRPSKA U BORBI PROTIV KORONE Za nabavku 90.000 PCR testova 1,85 miliona evra\nDOKTORI U IZOLACIJI Od korona virusa obolela TRI LEKARA u Institutu za javno zdravstvo Srpske\nGradonačelnik Banjaluke, Draško Stanivuković, darivao je danas prvu bebu rođenu 2021. godine u ovom gradu, te sa poklonom od po 500 KM darivao i blizance rođene na današnji dan.


Pružaoci računovodstvenih usluga imaju još 12 meseci da se registruju\nPodsećamo da su pravna lica, odnosno preduzetnici koji imaju registrovanu pretežnu delatnost za pružanje računovodstvenih usluga, dužni da usklade svoje poslovanje sa odredbama Zakona o računovodstvu, najkasnije u roku od tri godine od dana stupanja na snagu ovog zakona, odnosno do 1. januara 2023. godine. To znači da pomenuta pravna lica i preduzetnici do tada moraju imati izdatu dozvolu za pružanje računovodstvenih usluga od strane Komore ovlašćenih revizora i biti upisani u Registar pružalaca računovodstvenih usluga koji vodi Agencija za privredne registre (APR).\nPrema aktuelnim podacima iz APR-a, na dan 15. decembar 2021. godine, dakle nešto više od 12 meseci pre isteka pomenutog roka, ukupno su 543 pravna lica i preduzetnika upisana u Registar, čime su uskladili svoje poslovanje sa ovim zakonom.\nMeđutim, postoji značajno veći broj pravnih lica i preduzetnika koji još uvek nisu podneli zahtev za dobijanje dozvole za pružanje računovodstvenih usluga kod Komore, i samim tim nisu upisani u pomenuti Registar, te ih Ministarstvo finansija ponovo poziva da to učine.\nDodatno ukazujemo da vođenje poslovnih knjiga i sastavljanje finansijskih izveštaja pravno lice, odnosno preduzetnik, može poveriti ugovorom u skladu sa zakonom, isključivo pravnom licu ili preduzetniku koji je upisan u Registar.\nZa nepostupanje u skladu sa navedenim odredbama Zakona o računovodstvu, ovim zakonom su propisane novčane kazne i to: 1.) od 100.000 do 3.000.000 dinara privredni prestup za pravno lice, 2.) od 20.000 do 150.000 dinara privredni prestup za odgovorno lice u pravnom licu i 3.) od 100.000 do 500.000 dinara prekršaj za preduzetnika.\nPodsećamo i da je saglasno Pravilniku o uslovima i načinu javnog objavljivanja finansijskih izveštaja i vođenju Registra finansijskih izveštaja, koji je donet na osnovu Zakona, propisano da se počev od 1. januara 2023. godine finansijski izveštaj neće smatrati potpunim ako je sastavljen od strane pravnog lica, odnosno preduzetnika koje nije upisano u Registar u slučaju kada je vođenje poslovnih knjiga povereno. U tom slučaju APR će bez odlaganja takav izveštaj javno objaviti kao nepotpun.


Velike nade polažemo u ovaj sektor industrije - Bizlife.rs\n14:58 Beograd , 23/01/2018\nSrpska industrija softvera nalazi se izmedju 30. i 50. mesta na svetskim listama što predstavlja možda najbolji rezultat srpske privrede u proteklim godinama, prenosi Blic.\nOvo je jedna od ocena iz Analize uslova konkurencije na tržištu softvera i računarske opreme na teritoriji Srbije, koju je sprovela Komisija za zaštitu konkurencije.\nU IT industriji posluje blizu 2.000 preduzeća (700 više nego 2006. godine), broj zaposlenih je dupliran sa 10.000 koliko je iznosio iste godine, na 20.000, a duplo su veći i poslovni prihodi koji su prešli 1,5 milijardi evra.\nU Komisiji ocenjuju da, IKT igraju najvažniju ulogu kako u proizvodnji i ekonomiji, tako i u svim ostalim sferama života pojedinca i društva u celini. Izvozni prihodi od ovih usluga u periodu od 2008. do 2015. godine su utrostručeni, a prihodi od kompjuterskih usluga povećani su četiri puta, navode u Komisiji. Podaci iz analize pokazuju da se godišnje u Srbiji otvori više od 200 IT firmi, a prosečna IT firma ima manje od deset radnika i godišnji prihod po zaposlenom od 80.000 evra. Republički zavod za statistiku sproveo je u 2016. godini, po metodologiji Evrostata, dva istraživanje o upotrebi IKT.\nPrvo istraživanje se odnosilo na domaćinstva i pojedince, a drugim subila obuhvaćena preduzeća.Podaci kažu da čak 99,8 procenata preduzeća u Srbiji koristi računar u svom poslovanju koliko ima i internet priključak. Elektronske servise javne uprave koristi 98,6 odsto preduzeća, pri čemu preduzeća iz oblasti gradjevinarstva najviše koriste ove usluge, njih – 100 odsto.\nBrojke kažu da 80,8 procenata preduzeća u našoj zemlji ima veb sajt, dok svega 9,3 procenata firmi plaća usluge klaud (cloud) servisa putem interneta. S druge strane, mali procenat firmi zapošljava IKT stručnjake u svojim redovima, svega 22,6 odsto, dok su poslodavci za nešto više od četvrtine radnika obezbedili IT obuku.Istraživanje pokazuje da medju 200 najvecih IT izvoznika u Srbiji, njih 88 su osnovali stranci i kompanije, koji zapošljavaju 58 procenata ukupne radne snage, i ostvaruju 54 procenata izvoznih prihoda države.\nSa druge strane, firme u domacem vlasništvu su gotovo podjednako opredeljene za autsorsing i izvoz sopstvenih rešenja, što, prema oceni stručnjaka,neće biti dovoljno da se u skorije vreme promeni ovakav trend, pa će autsorsing (obavljanje poslova i pružanje usluga isključivo za strana tržišta) dominirati u izvozu i nakon 2020. godine. Informacione i komunikacione tehnologije, dodaju u Komisiji, igraju ključnu ulogu i u obavljanju javnih ovlašćenja i pružanju javnih usluga.\nPrema podacima Uprave za javne nabavke, u periodu od 2014. do 2016. godine, javni sektor je po osnovu javnih nabavki IT proizvoda i usluga trošio u proseku 13,6 milijardi dinara godišnje, od čega 7,5 milijardi za nabavku softvera i 6,1 milijardi za nabavku računara i računarske opreme.\nzaposljavanje trziste it razvoj Srbija


Zbog krađe struje koju je podgorički Kombinat mjesecima, sa blagoslovom Vlade, nezakonito uzimao iz međunarodne mreže, Crnoj Gori prijeti energetska blokada.\nEvropa traži da se protivzakonoito uzeta električna energija pod hitno vrati, a u Crnoj Gori, čini se, da bi svi da "operu ruke" od ovog problema koji pored ozbiljnih finansijskih izdataka može prouzrokovati i velike tehničke probleme i zasigurno medjunarodnu kompromitaciju države.\nAko proces vraćanja ukradene struje ne počne u ponedjeljak, Crna Gora će biti isključena iz međunarodnog sistema, a zbog toga bi svi potrošači u zemlji mogli ostati bez električne energije.\nPošto u Crnoj Gori malo ko vjeruje da će se KAP koji je do sada, na ime potrošene struje, nagomilao skoro 70 miliona eura duga, sada "baciti u trošak" da bi vratio što je ukrao, postavlja se pitanje - ko će vratiti ukradenu električnu energiju.\n"Mi smo vidjeli kako Elektroprivreda reaguje kada neki potrošač, građanin ili firma korsti neovlašćeno struju. Tu su takve kazne, krivične prijave, ali ovdje se radi o tome da oni sami sebe ne mogu da sankcionišu a institucije sistema, odnosno tužilaštvo, ovdje ne postoji", naglašava funkcioner opozicionog Demokratskog fronta Milutin Đukanović.\nIz Vlade je, skoro filozofski, poručeno da "elektroenergetski subjekti i Kombinat aluminijuma treba da dogovore način vraćanja novousaglašenog kompenzacionog programa po osnovu neovlašćeno preuzete električne energije iz interkonekcije".\nKoliko se Vlada distancira od problema koji je tolerisanjem nezakonitog ponašanja sama prouzrokovala, govori i činjenica da se na sjednici Vlade u četvrtak nije govorilo o ovom pitanju, o čemu je javnost izvjestio ministar finansija Radoje Žugić.\n"To nije bila tema iako je naša javnost sa tim pitanjem upoznata. Jesmo sa nekim smjernicama definisali potencijalni uticaj na ono što znači projekcije ekonomskog rasta, fiskalnih i makroekonomskih parametara u tim dijelu, pa onda garancija koje su date KAP-u u prethodnom periodu. I taj elelmenat je uključen u projektovanju makroekonomskih I fiskalnih parametara", navodi Žugić.\nVlada sama prouzrokovala problem\nKakva je reakcija Ministarstva ekonomije, pod čijim okriljem je i oblast energetike, na prijetnju energetskog izopštavanja Crne Gore, pitanje je na koje nam je odgovoreno da je za to nadležna institucija - Regulatorna agencija za energetiku u kojoj je u petak telefon uzalud zvonio.\n"Javnosti je već poznato da su državni organi već reagovali blagovremeno u slučaju KAP-a, mislim na nadležne državne organe a to su Agencija za energetiku, crnogorski elektroprenosni sistem, Elektroprivreda Crne Gore i crnogorski operator tržišta električnom energijom. Vlada Crne Gore ima zeleno svijetlo od parlamenta da uđe u rješavanje dijela problema koji se odnosi na snabdijevanje električnom energijom i to je ono na čemu mi sada radimo, definišemo model za dugoročno snabdijevanje KAP-a električnom energijom", kaže portparol Ministarstva ekonomije, Draženka Bećirović.\nTezu da je Vlada sama prouzrokovala problem potvrđuje podatak da je premijer Milo Đukanović krajem februara, podsjetivši da ugovor o isporuci struje KAP-u još nije potpisan, nonšalantno rekao da potpisan ugovor ne postoji, ali da se "život odvija i mimo ugovora".\n"Ekonomisti kažu da nema neplaćenog ručka, nema neplaćene struje... Ona je potrošena i mora biti plaćena. Tako da će i ova koja se troši danas, morati da bude plaćena“, rekao je tada Đukanović, koji je konstatujući da će struja morati da se plati, propustio da kaže - ko će na kraju izmiriti račun, a to izaziva bojazan da će novac opet biti uzet gradjanima.\nIz vladajuće Demokratske partije socijalista se odašilju umirujuće poruke. Funkcioner DPS-a Zoran Jelić tvrdi da građani neće platiti struju koju je nezakonito potrošio KAP.\n"Struju koju je potrošio KAP mora i da plati KAP. To su špekulacije koje se čuju ovih dana da se procedura povećanja cijene električne energije koju radi Regulatorna agencija za energetiku vezuj za ovaj problem sa strujom u KAP. To nema dodirnih tačaka sa Kombinatom aluminijuma", navodi Jelić.\nFunkcioner opozicionog Demokratskog fronta Milutin Đukanović kaže da strahuje da će račun na kraju platiti upravo građani.\n"Ja se toga plašim jer oni generalno sve prebacuju na teret građana. Kao što poskupljuju struju pod nekim drugim izgovorima i oni će i ovo po starom dobrom običaju da prebace na teret građana jer mislim da niko nema kapaciteta da vrati toliko novca. Mi smo odavno govorili da to nelegalno korišćenje struje ne može da se događa bez znjanja i doborenja najvažnijih ljudi u Crnoj Gori", zaključuje Đukanović.


Od subote "Ptice nikada bliže" - Dnevni list Danas\nPočetna » Društvo » Od subote "Ptice nikada bliže"\nEvropski vikend posmatranja ptica na 27 lokacija\nOd subote "Ptice nikada bliže"\nKrivolovci u području Sredozemlja svake godine ubiju oko 25 miliona ptica\nPod sloganom „Ptice nikada bliže“ predstojeći vikend nudi ljubiteljima prirode u Vojvodini, ali u celoj Srbiji, obilje mogućnosti da posmatraju ptice.\n0Piše: M. P. 27. septembra 2016. 19.14\nFoto: Miljan Perunović\nU organizaciji Društva za zaštitu i proučavanje ptica Srbije i međunarodne organizacije „BirdLife International“, biće organizovani izleti posmatranja ptica 1. i 2. oktobra, od krajnjeg severa pa do juga zemlje.\nU Srbiji Evropskim vikendom posmatranja ptica 2016. koordiniše Društvo za zaštitu i proučavanje ptica Srbije. Ornitolozi ovog društva posetiocima će otkriti zanimljive činjenice o seobi ptica i upoznati ih sa opasnostima koje im prete tokom putovanja. Biće organizovani izleti posmatranja ptica na 27 lokaliteta širom zemlje: Deliblato, Bački Petrovac, Novi Sad, Knić, Bela Crkva (Labudovo okno), Bečej, Sremska Mitrovica, Veliko Gradište, Nacionalni park „Tara“, Palić, Sremski Karlovci, Bačka Topola, Taraš, Kanjiža, Beograd (Beljarica i Veliko ratno ostrvo), Ovčar Banja, Vršac, Mokrin, Bačka Palanka, Popovica (Fruška gora), Novi Bečej, Hajdukovo i Melenci.\nPosetioci izleta moći će da uživaju u posmatranju ptica, dobiju informacije o njima, kao i da razmene svoja znanja o pticama selicama i njihovim selidbenim putevima. Izleti će biti vođeni od strane ornitologa i iskusnih posmatrača ptica. Cilj Evropskog vikenda posmatranja ptica jeste da se građani upoznaju sa čudesnim fenomenima ptičijih seoba, ali i njihovim potrebama na gnezdilištima, selidbenom putu i u oblastima gde provode zimu.\n– Prošle godine četrdeset i jedna država u Evropi i Centralnoj Aziji učestvovala je u organizaciji 1.093 događaja, sa više od 32 hiljade ljudi koji su izašli da posmatraju i pomognu u brojanju ptica. Tada ih je registrovano više od pet miliona. Studija sprovedena od strane BirdLife International, objavljena 2015. godine, pokazuje da krivolovci u području Sredozemlja svake godine ubiju oko 25 miliona ptica. Krivolov je prisutan i u Srbiji i Društvo za zaštitu i proučavanje ptica Srbije, kroz svoj tim za borbu protiv krivolova odlučno je u nameri da to spreči. U 2016. događaj je koordinisan od strane BirdLife Švajcarska, koja ima ulogu evropskog Centra za obradu podataka, koji su sakupljeni u svim zemljama učesnicama, objašnjava Marko Šćiban iz DZPPS.\nornitolozi, pticeNovi Sad, Zrenjanin


NUTRIKO VODEĆI PROIZVODJAČ STOČNE HRANE\nIsprobajte naš proizvod\nKvalitetna krmna smeša\nMinimalan utrošak hrane za kilogram prirasta\nOdlično zdravlje životinja\nZdravo i ukusno meso,mleko i jaja\nKvalitet proizvoda potvrđuju I zapaženi rezultati koje postižemo u tovu i odgoju životinja\nFabrika stočne hrane Nutriko iz Vranja zastupa „nutritivnu ideju“ o proizvodnji zdrave hrane, zasnovane na prirodnom konceptu ishrane domaćih životinja, sa primenom savremene biotehnologije. Nutriko krmne smeše ne sadrže komponente životinjskog porekla (riblje i mesno brašno) i što je veoma važno ne koristimo antibiotike i hormone .\nPridržavamo se strogo pravila u proizvodnji „Nutriko koncentrata“ od prijema sirovina do finalnog proizvoda. Stručni tim Nutrika sastavljen od tehnologa , nutricionista, veterinara i istaknutih profesora iz zemlje i inostranstva koji svakodnevno prate rezultate na terenu. Kvalitet proizvoda potvrđuju i zapaženi rezultati u tovu i odgoju životinja koji postižemo.\nSvojim dugogodišnjim zalaganjem i radom na stvaranju kvalitetnih proizvoda, fabrika Nutriko je dobila brojne nagrade i priznanja!\nU organizaciji Ministarstva trgovine, Privredne komore Srbije i dnevnog ekonomskog lista Privredni pregled za Najbolje iz Srbije, kompanija NUTRIKO dobitnik je priznanja za najbolji lokalni brend u 2012. godini .\nNa međunarodnom sajmu poljoprivrede u Bujanovcu, kompanija NUTRIKO je dobila priznanje za najuređeniji štand.\nSeptembar 2009. Skupština grada Vranja dodelila je javno priznanje povodom 7.septembra Dana oslobođenja Vranja u Drugom svetskom ratu kompaniji NUTRIKO za izuzetne rezultate u oblasti privatnog preduzetnistva.\nU organizaciji Ministarstva trgovine, Privredne komore Srbije i dnevnog ekonomskog lista Privredni pregled za Najbolje iz Srbije, kompanija NUTRIKO dobitnik je priznanja za najbolji lokalni brend u 2011. godini .\nOktobar 2009. Fabrika cigareta British American Tobacco dodelila je nagradu kompaniji NUTRIKO za najbolje privatno preduzeće na jugu Srbije.\nJun 2009. Kompanija Mass Media International dodelila je godišnju nagradu „Biznis Partner“ koja je potvrda poslovne uspešnosti i regionalne prepoznatljivosti. Kompanije same predlažu i ocenjuju svoje poslovne partnere za koje veruju da zadovoljavaju utvrđenih 10 /deset/ kriterijuma: Profesionalnost u poslovanju, Dobra poslovna saradnja, Etinost u poslovanju, Poslovni rezultati, Izuzetan kvalitet proizvoda / usluga, Visok stepen zadovoljstva potrošača, Tržišni i marketinški nastup, Odgovornost za šire društvene interese, Podrška lokalnoj zajednici, Ekološki imperativi okruženja. NUTRIKO je proglašen za Biznis Partnera 2009. u kategoriji stočne hrane.\n"NUTRIKO" neguje izuzetnu saradnju sa svojim kupcima, od kojih je znatan broj individualnih poljoprivrednih proizvođača sa kojima često organizuje edukativne seminare na temu savremene ishrane.\nPored fabrike stočne hrane „NUTRIKO“ u cilju širenja porodičnog biznisa uspešno posluju vinarija "Aleksić" i APR "Aleksić".


Nemoguć dogovor Jeremića i Đilasa | Srbija izbori 2022\n» Nemoguć dogovor Jeremića i Đilasa\nNarodna stranka Vuka Jeremića i Dveri Boška Obradovića podržavaju apel grupe intelektualaca iz Skupštine slobodne Srbije da opozicija u međustranačkom dijalogu sa vlastima o izbornim uslovima ima jednu platformu i da je u tom dijalogu zastupaju dva stručna pregovarača.\nMeđutim, u bloku oko SSP Dragana Đilasa, koji je već poslao svoju platformu evropskim posrednicima, a u kojem su DS, PSG, PZP, ZZS, Ne davimo Beograd, prema našim saznanjima preovladava mišljenje da opozicija ne bi trebalo unapred da se obavezuje na broj pregovarača jer se još uvek ne zna format dijaloga. Dogovor oko ovog pitanja ova dva bloka je, kako sada stvari stoje, nemoguće postići.\nOčekuje se da krajem meseca posrednici u tom dijalogu iz Evropskog parlamenta putem video-poziva razgovaraju pojedinačno sa strankama o formatu i temama za nastavak razgovora.\nU SSP juče nisu želeli da komentarišu apel Skupštine slobodne Srbije, ali nezvanično se može čuti objašnjenje da kada se razmišlja o dilemi da li je bolje imati dva ili više članova delegacije u dijalogu, treba poći od toga da je ovo međustranački dijalog, i da će vlast sigurno pozvati predstavnike svih stranaka koje imaju poslanike u parlamentu. Plus, treba imati u vidu i da je SNS već najavio delegaciju od petoro ljudi. Dakle, na strani vlasti će uz SNS sedeti i još i predstavnici SPS, SDSP, PS, SPO i ko god bude želeo sa liste naprednjaka i njihovih satelita.\nKako dodaju naši sagovornici, blok stranaka koje su izašle na prošle izbore okupljene oko SDS Borisa Tadića, a koji se prijavio za dijalog, moguće će imati tri ili više predstavnika, po jednog iz svake partije. Svođenje bojkot opozicije na dve osobe u takvom rasporedu snaga je, kažu naši izvori, unapred prihvatanje podređenog položaja.\nPodsetimo, u apelu Skupštine slobodne Srbije, koja je proteklih meseci sa Narodnom strankom i Dverima radila na platformi za dijalog, navodi se da bi se zajedničkom platformom i sa dva pregovarača pokazala ujedinjenost i snaga svih društvenih elemenata koji žele normalnu državu. „Drugačiji pregovarački format imali smo priliku da vidimo tokom prošlogodišnje simulacije pregovora i nezakonito sprovedenih izbora. Videli smo i rezultate koji su jedino odgovarali uzurpatoru vlasti i naših života“, stoji u saopštenju. Apel Skupštine slobodne Srbije podržali su između ostalih penzionisani profesori Univerziteta u Beogradu Čedomir Čupić i Zoran Radovanović, advokat Božo Prelević, univerzitetski profesori Dušan Teodorović i Biljana Stojković, pravnik Savo Manojlović, reditelj Goran Marković, sutkinja u penziji Vida Petrović Škero, novinari Nedim Sejdinović i Srđan Škoro.\nPotpredsednik Narodne stranke Zdravko Ponoš za Danas kaže da je NS ostala pri stavu da bi bojkot opozicija trebalo da nastupi u pregovorima sa režimom sa zajednickom platformom i sa zajedničkom pregovaračkom delegacijom od dva člana.\n– Uvereni smo da bi takav pristup imao veće izglede za uspeh u borbi za izborne uslove od varijante sa više stranačkih pregovaračkih delegacija i platformi. Nadam se da će među bojkot opozicijom preovladati razum nad porivom da se na ovoj temi već formiraju izborne kolone. Oni koji se već sad fokusiraju na izborne kolone pokazuju da su spremni na izbore ma kakvi uslovi bili – zaključio je Ponoš.\nDveri su juče u svom saopštenju ponovile da su spremne da se odreknu svog predstavnika u dijalogu u korist zajedničke platforme i delegacije opozicije.


Rusija: Izveštaji SAD o gomilanju ruske vojske su lažni – Krstarica\nRusija: Izveštaji SAD o gomilanju ruske vojske su lažni\nTanjug 22. novembra 2021. 15:10\nMOSKVA – Ruska spoljna obaveštajna služba (SVR) optužila je danas SAD i Evropsku uniju da podstiču sukob na jugoistoku Ukrajine, uz navođenje da su izveštaji Stejt departmenta o gomilanju ruske vojske na granici sa Ukrajinom lažni.\n„Nedavno, zvaničnici iz Vašingtona su entuzijastično zastrašivali svet sa navodnom ruskom pripremom za ‘agresiju’ ka Ukrajini. Prema izveštajima koji nam stižu, Stejt department koristi diplomatske kanale da širi lažne informacije među svojim saveznicima i partnerima o gomilanju ruske vojske zbog invazije na Ukrajinu“, saopštio je SVR, prenosi Tas s.\nNešto ranije, SVR je navela da trenutna situacija u vezi s Ukrajinom podseća na početak rata u Gruziji 2008. godine, javila je novinska agencija Interfaks.\nDF: Đukanović otkrio da pregovara sa URA


Beurer VAGA ZA MERENJE KOFERA LS 10 cena, cene Srbija, prodaja Beograd Novi Sad Niš\nBeurer VAGA ZA MERENJE KOFERA LS 10 cene\ncena od 1.780,00 do 1.999,00 din | prodavnica (3)\nEPonuda nije internet prodavnica već Vam omogućava da brzo i lako nađete Beurer VAGA ZA MERENJE KOFERA LS 10 po najjeftinijoj ceni. Naš cilj je da kupci budu što bolje informisani o ponudi Beurer VAGA ZA MERENJE KOFERA LS 10 na tržištu Srbije. Vrlo lako nalazite željeni proizvod za kategoriju Vage za merenje kofera cene, ne morate da lutate od sajta do sajta za Beurer Vage za merenje kofera, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beurer VAGA ZA MERENJE KOFERA LS 10 sa PRODAVCEM. EPonuda ne može da garantuje potpunu tačnost specifikacije i slika za Beurer VAGA ZA MERENJE KOFERA LS 10. Pre kupovine, podatke za Beurer VAGA ZA MERENJE KOFERA LS 10 proverite na sajtu PROIZVOĐAČA.


Za lokalne samouprave u Vojvodini 47 miliona dinara – region.vojvodina.gov.rs\nZa lokalne samouprave u Vojvodini 47 miliona dinara\nPokrajinski sekretarijat za međuregionalnu saradnju i lokalnu samoupravu sufinansirao je projekte 28 lokalnih samouprava u Vojvodini, na osnovu Konkursa o sufinansiranju unapređenja institucionalnih i upravljačkih kapaciteta u jedinicama lokalnih samouprava u Vojvodini u ukupnom iznosu od oko 47 miliona dinara. Konkurs je završen 11. jula 2014. godine, a pravo učešća su imale lokalne samouprave sa teritorije Vojvodine.\nSredstva su dodeljena radi unapređenja jedinica lokalnih samouprava koje će doprineti njihovim efikasnim upravljanjem i razvojem i osnaživanju lokalnih vlasti da bi odgovorile na zahteve koje pred njih postavlja pristupanje Evropskoj uniji.\nPredstavnici lokalnih smouprava potpisaće ugovore o korišćenju sredstava sa Pokrajinskim sekretarijatom za međuregionalnu saradnju i lokalnu samoupravu.\nSredstva su odobrena opštinama i gradovima (u dinarima):\nBački Petrovac 9.800.000\nNova Crnja 1.222.000\nBela Crkva 1.200.000\nSremska Mitrovica 6.125.000\nNovi Kneževac 1.222.000\nStara Pazova 1.225.000\nNovi Bečej 1.200.000\nMali Iđoš 1.224.000\nBačka Topola 1.219.000\nKonkurs za unapređenje efikasnih javnih politika\nRešenje o dodeli sredstava za sufinansiranje projekata u oblasti efikasnih lokalnih i regionalnih javnih politika


Američki portal ESPN rangirao je najbolje igrače naredne NBA sezone, a Slovenac Luka Dončić zauzeo je 63. mesto. Dončić još nije odigrao nijedan meč u najjačoj ligi na svetu, ali je već na radaru svih ekipa i medijskih ličnosti zbog svojih partija u Evropi.\nDončić je izabran na ovogodišnjem draftu kao treći pik od strane Dalas Maveriksa, treniraće ga Rik Karlajl, a u timu će se pridružiti legendarnom Nemcu Dirku Novickom.\nNovinari iz SAD su rangirali košarkaše, za sada od 100. do 51. mesta, a jedan od najvećih talenata evropske košarke je zauzeo 63. mesto.\n- On je neverovatno dobar sa loptom, s obzirom an njegovu visinu. Fantastičan je u pik-en-rolu i njegova vizija na terenu je već sjajna. Nisam mogao da verujem šta gledam od nekog ko ima samo 19, 20 godina... - rekao je ranije Novicki za Dončića.\nKoliko u Mavsima veruju u najboljeg igrača Evrope prošle sezone govore i reči njegovo novog trenera Karlajla, koji je poručio navijačima “da će ukoliko ne kupe sezonske karte zbog Dončića - zažaliti”.


Norveška donacija za rekonstrukciju škole u Šikari\nMinistar za rad, zapošljavanje, boračka i socijalna pitanja Zoran Đorđević potpisao je Memorandum o saradnji sa ambasadom Kraljevine Norveške u Srbiji i udruženjem "Grupa 484", čime je nastavljena saradnja na najvažnijim infrastrukturnim projektima, u opštinama koje su bile pogođene migrantskom krizom.\n"U saradnji sa Grupom 484, izdvojili smo sredstva u iznosu oko 30 miliona dinara za rekonstrukciju objekata osnovnih škola "Ivo Lola Ribar" u naselju Šikara kod Sombora i "Sremski front" u naselju Molovin, kao i za javno osvetljenje pružnog prelaza kod naselja Vašica kod Šida", rekao je norveški ambasador Arne Bjernstad.\n"Želimo da sva deca u Šidu i Somboru imaju bolje uslove za školovanje, kako deca sa ovih prostora, tako i deca migranti koja pohađaju redovnu nastavu", istakao je ambasador.\nOn je naveo da su prepoznali odgovornost lokalnih samouprava Šida i Sombora da prihvate migrante raširenih ruku i njihovoj deci omoguće dalje školovanje, saopštilo je resorno ministarstvo.\nAmbasador je istakao da je ovo još jedan u nizu zajedničkih projekata Ministarstva za rad i Ambasade Norveške, a naredne godine, trudićemo se da sarađujemo sa Ministarstvom, za dobrobit svih građana Srbije, posebno onih najugroženijih, rekao je ambasador.\nMinistar Đorđević zahvalio je Kraljevini Norveškoj, kao jednom od najvećih bilateralnih donatora, na nesebičnoj i kontinuiranoj podršci srpskom narodu, koja je nastavljena u vreme i nakon migrantske krize, navodi se u saopštenju.\n"Republika Srbija i ministarstvo na čijem sam čelu nastaviće da pruža socijalnu zaštitu svoj deci, a lično ću uložiti maksimalan napor da se svoj deci obezbedi nesmetano školovanje.\nPonosan sam što su partneri prepoznali naše zalaganje da omogućimo bezbrižno detinjstvo svoj deci koja žive i koja trenutno borave u Srbiji, a posebno me raduje da pored ovog Memoranduma postoji zajednička želja naše dve zemlje da saradnju nastavimo", naglasio je ministar Đorđević.\nOn je dodao da se Srbija više puta pokazala kao odgovorna država i kao primer na koji način treba da se odnosi prema migrantima i migrantskoj deci.\nViše iz ove kategorije « Gradsko veće odobrilo sufinansiranje tri projekta prekogranične saradnje i karavan "Duh mladosti" u 2018. godini\tNovogodišnji sajam stripova, ploča, figurica, značaka, starog novca... »


Sportske.net - TSS: ''Bačena senka na nadljudsko angažovanje!''\nTeniski savez Srbije saopštio je danas da je skandalom oko ulaznica za predstojeći duel sa Hrvatskom u Dejvis kupu "bačena senka na nadljudsko angažovanje" organizatora.\n"Nažalost, bačena je senka na dvomesečno nadljudsko angažovanje svih struktura u gradu Kraljevu da se jedan ovakav događaj pripremi, na njihovu spremnost da ugoste najbolje igrače Srbije i Hrvatske, kao i da pokazu svetu da je grad sa okolinom zaslužio da ima ovakav spektakl", navodi se u saopštenju TSS.\nTakođe piše da je "ne mali broj ljudi" bio priveden na informativni razgovor, ali da su svi pušteni posle davanja izjava "obzirom da nije bilo nikakvih zlopotreba".\n"To se pre svega odnosi na predsednika Teniskog saveza Zapadne Srbije Predraga Petronijevića, koji je u dva-tri navrata bio na višesatnim informativnim razgovorima, ali je posle detaljne istrage oslobođen od svih sumnji", dodaje se u saopštenju.\nKraljevo je "na opšte zadovoljstvo" privelo sve pripreme kraju i meč, što se tiče organizatora, može da počne.\n"Opšta konstatacija je da je novoizgrađena hala svojim kapacitetom jednostavno nedovoljno velika da prihvati toliki broj gledalaca kada je jedan ovakav događaj u pitanju. Iz tog razloga došlo je i do problema u prodaji i distribuciji", piše u saopštenju TSS.\nTSS navodi i da je grad Kraljevo kao suorganizator imao pravo na određeni broj ulaznica, koji je distribuiran preduzećima "onako kako su stizale plaćene faktura", kao i to da je pogrešna konstatacija da su karte besplatno deljene.\nDuel između Srbije i Hrvatske u prvom kolu Dejvis kupa igraće se od petka do nedelje u Kraljevu.


Fiskalni savet - Blic Online\nSkupština usvojila izveštaje nezavisnih državnih organa za 2020. godinu: Fiskalni savet je kao pozitivno ocenio pomoć privredi na početku korona krize\nSkupština Srbije usvojila je večeras izveštaje više nezavisnih državnih organa za 2020.godinu, među kojima je i izveštaj Fiskalnog saveta koje je obrazlagao predsednik tog tela Pavle Petrović.\n"Glupo je da se pod stare dane kao deca igraju žmurke. Tim pre što stranka kojoj pripadaju ionako može da radi ŠTA JOJ JE VOLJA, pa je glupo da se kriju"\nKada na Gugl pretraživaču ukucate dr Bojan Dimitrijević i Youtube na prvom mestu neće vam se pojaviti izveštaj iz Skupštine od 17. decembra 2020, kada je bivši ministar trgovine i turizma u vladi Vojislava Koštunice izabran za novog člana Fiskalnog saveta. Neće se pojaviti ni prilog televizije sa nacionalnom frekvencijom da je bivši član Glavnog odbora SPO-a, a od 2008. funkcioner SNS-a, u nezavisno telo, zaduženo da čuva državnu kasu od rasipnika iz izvršne vlasti, izabran iako po Zakonu o budžetskom sistemu član Fiskalnog saveta „ne može biti član političke stranke“. Hm, možda ta odredba važi samo za članove, a ne i za funkcionere stranaka? Pogotovo vladajuće.\n"IMATE POTPUNO LUZERSKI PRISTUP" Mali i Fiskalni savet u OŠTROJ POLEMICI oko pomoći od 100 evra\nMinistar finansija Siniša Mali i članovi Fiskalnog saveta oštro su danas diskutovali u Skupštini Srbije o meri pomoći svim punoletnim građanima od 100 evra, a ministar je zapitao da li je posao Fiskalnog saveta da kritikuje i demantuje EBRD i Međunarodnu organizaciju rada koje upravo hvale tu meru države Srbije.\nČlan Fiskalnog saveta Nikola Altiparmakov izjavio je danas Tanjugu da bi bilo jako dobro da Srbija naredne godine sklopi novi aranžman sa MMF-om, koji ne bi nužno morao da uključuje i finansijska sredstva, ali da je i to opcija.


Vesti online / Vesti / Svet / Nemačka bi da proda Kanadi dron koji je koštao 700 miliona €\nNemačka bi da proda Kanadi dron koji je koštao 700 miliona €\nNemačka želi da proda Kanadi polovni dron koji ju je koštao više od 700 miliona evra i to bez mnogih ključnih komponenti potrebnih za let, prenosi AP.\nNavodi se da je odgovoru koji je nemačka vlada uputila na pitanje poslanika stranke Levica saopšteno da su državni zvaničnici odlučili da "započnu konkretne pregovore sa Kanadom oko prodaje letelice ''Juro hok'' (Euro Hawk), dve zemaljske stanice i moguće i određenih rezervnih delova".\nAP navodi da su agenciji ovu odluku potvrdili i u nemačkom Ministarstvu odbrane.\nZvanični Berlin je 2000. godine naručio varijantu "Nortrop Gramenove" bespilotne špijunske letelice "Global hok" za dalekosežne misije.\nNavodi se da je, nakon što su cene izrade znatno skočile i otkrilo se da takav dron ne bi mogao da dobije dozvolu da leti u Evropi, 2013. godine tadašnji nemački ministar odbrane Tomas de Mezijer rekao pred poslanicima u Bundestagu da je bolje imati "užasan kraj nego užas bez kraja".\n* Nešto se menja u Nemačkoj: AfD sve jača\n* Vojna raketa izazvala požar u Nemačkoj, stanje prirodne katastrofe\n* "Sada je vreme da rešavamo probleme naroda"\n* "Fronteks" stiže u Srbiju?


Stigao je na pozajmicu u Minhen - Sportske novosti\nNaslovna Fudbal Transferi Fudbal Stigao je na pozajmicu u Minhen\nStigao je na pozajmicu u Minhen\nPovremeni španski reprezentativac – Alvaro Odriozola nastavak sezone provešće u dresu nemačkog prvaka – Bajern Minhena.\n24-godišnji desni bek stigao je među popularne “Bavarce” na pozajmicu do kraja ove sezone (bez opcije kupovine) iz redova, Real Madrida. Nakon lekarskih pregleda zadužio je dres sa brojem 2.\n“Veoma smo zadovoljni što je Alvaro Odriozola stigao u naš klub. Radi se o veoma kvalitetnom fudbaleru koji će sasvim sigurno biti od velike pomoći u nastavku sezone. Izuzetno sam srećan, jer smo doveli tako kvalitetnog beka, kao što je on”, istakao je sportki direktor kluba, Hasan Salihamidžić.\nPrethodni tekstNa poslednjih 11 susreta nismo videli ”3+”\nSledeći tekstNBA upitni i odsutni igrači (22.1.)


NovaEnergija.net » Od indijskih filmskih kompanija koje su snimale u Srbiji prihod 4 miliona evra! Od indijskih filmskih kompanija koje su snimale u Srbiji prihod 4 miliona evra! – NovaEnergija.net\nOd indijskih filmskih kompanija koje su snimale u Srbiji prihod 4 miliona evra!\nwritten by Jelena Jovičić January 12, 2017\nMinistarka za državnu upravu i lokalnu samoupravu Ana Brnabić izjavila je u sredu, 11. januara 2017. godine, da je od indijskih filmskih kompanija koje su snimale u Srbiji u prethodne tri godine ostvaren prihod od 4 mil EUR, ocenivši da će rezultat posete premijera Aleksandra Vučića Indiji biti i uvećanje saradnje i u toj oblasti.\nOna je za Radio-televiziju Srbije kazala kako očekuje da će porast broja filmskih kompanija iz Indije koje snimaju u Srbiji dovesti i do povećanja broja turista iz te države.\nBrnabićeva je rekla da se po podacima iz Indije, “koja ima brzorastuću srednju klasu”, očekuje da će u naredne dve godine oko 50 miliona njenih građana posetiti Evropu i da su očekivanja da “makar mali deo njih dođe u Srbiju”.\nPrema njenim rečima, filmska industrija i turizam su povezani jer veliki broj građana Indije gleda filmove snimljene u Srbiji i potom želi da se upozna sa zemljom u kojoj su rađeni.\nMinistarka smatra i da u eri savremenih tehnologija i raznih mogućnosti za prevoz geografska udaljenost između Srbije i Indije ne predstavlja problem za razvoj turizma. Ona je podsetila i da je povećanom broju stranih filmskih kompanija koje snimaju u Srbiji doprinela uredba Vlade Srbije kojom im se, po plaćanju svih obaveza, vraća 20% uloženih sredstava.\n– Zahvaljujući tome, u 2016. godini Srbija je imala 15 mil EUR prihoda – rekla je Ana Brnabić koja ima velika očekivanja i od saradnje u oblasti novih tehnologija.\nPrema njenim rečima, Indija je druga zemlja u svetu, odmah iza SAD, po broju IT inženjera i predstavlja veliku svetsku silu koja može mnogo da pomogne Srbiji u toj oblasti.\nOd indijskih filmskih kompanija koje su snimale u Srbiji prihod 4 miliona evra! was last modified: January 12th, 2017 by Jelena Jovičić\nBeogradfilmska industrijaindijski filmprihodsnimanjeSrbijatopturizam\nOtvaranje preduzeća jednim klikom od novembra 2018. godine!\nU Srbiji se plaća karticama manje od 20 puta godišnje!\nSrbiju godišnje zatrpa devet miliona plastičnih kesa!\n32 fotke koje najbolje pokazuju razliku između...\nIrina Ivić: Kliknula sam “start broadcast” i...\nTop 25 gradova sa najvećim platama programera\n5 najčešćih poteškoća sa kojima se suočavaju...\nDa li će “glupi” telefoni ponovo postati...\n7 pokazatelja da sigurno niste dovoljno plaćeni!


TEŽAK OSTANAK I OPSTANAK SRBA NA KOSOVU | TV KANAL 9 NOVI SAD\nNaslovna EMISIJE TEŽAK OSTANAK I OPSTANAK SRBA NA KOSOVU\nTEŽAK OSTANAK I OPSTANAK SRBA NA KOSOVU\nVIDEO K9: Od progona Srba sa Kosova i Metohije posle bombardovanja do danas, vratilo se oko 20 hiljada Srba, a od toga je na Kosovu zaista opstalo i ostalo svega četiri hiljade ljudi. Nadležni kažu da su povratničke porodice nešto najdragocenije što Srbija ima na Kosovu.\nBrestovik i Siga jedna su od retkih povratničkih sela na Kosovu i metohiji. Ova mesta posetio je direktor kancelarije za Kosovo, rekovši tom prilikom da imamo za šta i čime da se borimo sve dok srpski narod živi na prostoru Kosova.\nPovratnici na Kosovo najčešće najviše strahuju za sopstvenu porodicu i bezbednost svoje imovine. Neretko nemaju slobodu kretanja i zato se malo ljudi odlučuje na ovaj potez. U Vladi kažu da će nastaviti da podržavaju sve povratnike.\nVulin se zhvalio na istrajnosti i čestitosti i poručio da aktivno radi na njihovom ostanku i opstanku.\nPrethodni tekstGUVERNERKA ISPITUJE SVOJ AUTORITET\nSledeći tekstELEKTROVOJVODINA: BORBA PROTIV KRAĐE STRUJE


A. J. 13. oktobra 2018. 18:53\nN. J. iz okoline Niša uhapšen zbog sumnje da je veći broj žena proganjao sa svog profila na društvenoj mreži „Fejsbuk“. Tereti se da im je, preko aplikacije „Mesindžer“, u dužem vremenskom periodu slao poruke u kojima im je tražio da mu dostave svoju isečenu kosu ili da ih šiša u zamenu za novčanu nadoknadu.\nReč je o muškarcu koji je u januaru izašao iz zatvora, gde je služio kaznu zbog silovanja, kaže direktor policije Vladimir Rebić za RTS.\nČetrdesetpetogodišnjem N. J. je određeno zadržavanje do 48 časova nakon čega će, uz krivičnu prijavu, biti priveden nadležnom tužilaštvu u Beogradu, saopštio je MUP.\nMediji su pisali o pretnjama i seksualnom uzmnemiravanju „bivšeg berberina“ – takozvanog malčanskog berberina.\n„To je čovek koji je u januaru izašao sa odsluženja zatvorske kazne koju je služio zbog izvršenog krivičnog dela silovanja i zbog činjenice da se pojavila informacija o mogućim pretnjama u skladu sa nadežnim višim tužilaštvom izvršen je pretres i njemu je juče određeno zadržavanje, zbog dela krivičnog dela proganjanja“, rekao je direktor policije Vladimir Rebić za RTS.\nUhapšena kriminalna grupa u Beogradu: Vozilima autoškole dilovali…\nBizarno: Advokatica u Subotici pokušala da ubije klijenta\nBesramno: službenica PIO fonda podizala penzije preminulih osoba\nDirektor policije osvrnuo se i na lažne prijave otmice dece, ukazujući da je reč o „pravoj epidemiji“.\nObrazložio je da je u Novom Sadu bila prijava devojčice koja je pokušana da bude oteta od muškarca koji je bio nag u svom vozilu. Ispostivalo se da je, pregledom kamera, nakon ispitivanja vozača i razgovora devojčice u Centru za socijalni rad, prijava bila izmišljena i da se vozač raspitivao za put kako da dođe do željene destinacije.\nNaveo je primer i devojčica u Grockoj koja je izmislila da je oteta od strane nepoznatog lica da bi opravdala razloge dužeg zadržavanja u školi jer je imala privatne razloge da ne dođe kući na vreme.\n„Očigledno da se radi o učestalom prijavljivanju otmice, što izaziva paniku kod građana“, rekao je Rebić.\n„Apelujem na sve njih da prijave policiji i ona će sprovesti sve potrebne aktivnosti i mere. Nikako ne prijavljivati na društvene mreže i širiti je društvenim mrežama, što se u svim slučajevima desilo“, rekao je Rebić\nIspitani su svi prijavljeni pokušaji otmice i u 11 slučajeva je utvrđeno da nije bilo pokušaja otmice.\n„Tri lica su zadržana, određeno je policijsko zadržavanje i za jednog i pritvor. Ostali se nalaze na slobodi zato što nisu distupni policiji. Naći ćemo ih pre ili kasnije“, istakao je Rebić.\nOni se terete za krivičnno delo nasilničkog poonašanja a u prethodnom periodu bili su izvršioci krivičnih dela.


DAN 'D' ZA NAJVAŽNIJU SPOREDNU STVAR NA SVETU: Na 'stolu' čak 50 novih pravila - fudbal će od sutra biti sasvim drugačija igra! - Mondijal, Domaći fudbal, Fudbal, Evropske lige, Evrokupovi, The Best Of, Top News\nHotSport»Mondijal, Domaći fudbal, Fudbal, Evropske lige, Evrokupovi, The Best Of, Top News»DAN ‘D’ ZA NAJVAŽNIJU SPOREDNU STVAR NA SVETU: Na ‘stolu’ čak 50 novih pravila – fudbal će od sutra biti sasvim drugačija igra!\nStrahinja Nikolić| 2018-11-22T15:40:54+00:00\t22. nov 2018. 15:25|0 komentara|HotSport\nIFAB se sastoji od pet članova – četiri su članovi fudbalskih saveza zemalja Velike Britanije (Škotska, Severna Irska, Vels i Engleska), dok je peti član FIFA, čiji glas se računa kao 50%.\nPredstavnici ovih pet organizacija, koji nose naziv “Čuvari zakona igre”, sastaju se godišnje dva puta, a jedan od ta dva sastanka za cilj ima usvajanje novih pravila sa ciljem poboljšanja fudbalske igre.\nDanas će navodno biti reči o oko 50 novih mogućnosti kada je fudbal u pitanju, a neki od tih predloga mogli bi iz korena da promene igru kakvu do sada poznajemo.\nIgra posle izvedenog jedanaesterca\nOno o čemu je bilo reči u poslednje vreme i zvanično će biti predloženo. Naime, ideja je da se ukine nastavak igre nakon izvedenog penala, što znači da će izvođenje kaznenog udarca biti rađeno na isti način kao i tokom penal serije, i neće biti moguće pogoditi iz “popravnog”, u slučaju da udarac zaustavi golman, a ne okvir gola.\nNi golman neće više smeti da igra rukom\nNaravno, ne u svim situacijama. Ukoliko fudbaler vrati loptu golmanu namerno, čuvar mreže gubi povlastice koje idu sa njegovom pozicijom i biva tretiran isto kao svi ostali fudbaleri na terenu, pa će hvatanje lopte rukom umesto indirekta biti sankcionisano penalom.\nPromena načina izvođenja penača\nTokom penal serije ekipe više neće šutirati naizmenično, već će ići po takozvanom “ABBA” sistemu. Ekipa koja prva izvodi penal u drugoj seriji šutira druga, potom u trećoj opet prva, i tako do kraja.\nDemistifikacija termina “igranje rukom”\nMnogo puta do sad bili smo u situaciji da diskutujemo o tome da li je ili ne udarac lopte u ruku bio penal, jer je u obzir trebalo uzeti i položaj ruke, i blizinu lopte, i snagu udarca… No, sada bi to trebalo da bude promenjeno. Predlog je da svako dizanje ruke iznad nivoa ramena ujedno označava nedozvoljenu igru.\nDrugo pravilo vezano za igru rukom kaže da će, u slučaju da pogodak bude postignut bilo kojim delom ruke, on biti poništen.\nIzmene i “krađa vremena”\nJedno od glavnih oružja kojima treneri pribegavaju kako bi što više vremena proteklo u slučaju povoljnog rezultata jesu izmene, a nova pravila bi trebalo to da u znatnoj meri smanje.\nPrvo, prilikom izmene fudbaleri neće više izlaziti na sredini terena, već kod najbliže aut-linije, kako bi igra što pre bila nastavljena.\nDrugo, golmani će imati mogućnost da loptu dodaju saigraču koji se nalazi u kaznenom prostoru iz gol-auta, pa ni tu neće biti gubitka vremena.\nDo sada je bila praksa da i fudbaleri ekipe za koju je dosuđen faul mogu da stoje u živom zidu i tako ometaju odbranu, a novi predlog kaže da će u živom zidu smeti da stoje samo igrači odbrane, dok će protivnici morati da budu na određenoj udaljenosti.\nJoš jedna novina mogli bi da budu akumulirane kazne za trenere, koji će takođe u slučaju nekoliko žutih kartona biti suspendovani.\nTAGOVI: Crvena Zvezda, Partizan, FIFA, IFAB


Beta 16. septembra 2018. 11:15\nKako se navodi u saopštenju Saveza za Srbiju, jedan od osnivača Dragan Djilas rekao je u Požarevcu da su prodaje rudnika u Boru i beogradskog PKB-a, kombinacija neznanja i ličnog interesa.\n„Mogu oni da pričaju o svakom o nas da smo lopovi i izdajnici, tajkuni, mogu da pričaju šta god hoće, ali ovo je suština i stvarna slika Srbije“, rekao je Djilas i dodao da „sve što je neprirodno i neiskreno na kraju propadne“.\nPredsednik pokreta Dveri Boško Obradović rekao je na skupu pred gradjanima Požarevca da „život u Srbiji nije normalan, jer vlast nije normalna“.\nPredsednik Demokratske stranke Zoran Lutovac rekao je da nije tačna ocena zamenika gradonačelnika Beograda Gorana Vesića da su gradjani glasali da se novogodišnja rasveta postavlja na plus 30 stepeni, jer su birači glasali za Aleksandra Vučića koji je „predsednik svih opština u Srbiji“.\nPredsednik Udruženih sindikata Srbije „Sloga“ Željko Veselinović osvrnuo se na činjenicu da su u petak poginula dva radnika na gradilištu „Beograda na vodi“ i jedan na gradilištu u Lučanima i naglasio da će se nesreće dogadjati ukoliko neko krivično ne odgovara zato što je napravio propust.\nZamenica predsednika Levice Srbije Ferida Čustović skrenula je pažnju na činjenicu da se u Srbiji više ljudi umire nego što se radja dece i da sve više mladih odlazi jer ne vide perspektivu za normalan život.\n„Okupili smo se u Savez za Srbiju da to zaustavimo i da očistimo Srbiju od kriminala, korupcije i rasprodaje nacionalnih resursa“, rekla je Ferida Čustović u Požarevcu.


PREDSEDNIK OPŠTINE LJUBOVIJA U POSETI VRŠIĆU | Mačva zdravog razuma\nNaslovna Vesti Lokalne vesti PREDSEDNIK OPŠTINE LJUBOVIJA U POSETI VRŠIĆU\nPREDSEDNIK OPŠTINE LJUBOVIJA U POSETI VRŠIĆU\nU petak, 26. marta, na sastanku predsednika Opštine Ljubovija Milana Jovanovića i predstavnika zaseoka Vršić, selo Caparić, dogovorena je poseta predsednika opštine ovom selu i obilazak puteva za koje je neophodna rekonstrukcija.\nPredsednik Milan Jovanović i direktor JP Ljubovija Srboslav Jagodić 29. marta obišli su puteve u Capariću i u razgovoru sa doktorom Draganom Petrovićem, Milojem Petrovićem i Aleksom Nikolićem, meštanima ovog sela, dogovorili su skori početak radova na deonici puta od Caparića (trafo stanica) do Vršića. Kako je rekao predsednik Jovanović, za ovaj deo puta urađena je i projektna dokumentacija za rekonstrukciju puta i asfaltiranje u dužini od jednog kilometra, pa se može očekivati u budžetu za iduću godinu i asfaltiranje.\nMeštani sela izrazili su zahvalnost opštini Ljubovija ali i predsedniku lično na angažovanju u rešavanju ovog problema. Kako ističu, Milan Jovanović prvi je predsednik opštine koji je došao u ovo selo posle izbora, jer su svi prethodni u poseti bili samo u predizbornoj kampanji.\nPočetak radova očekuje se u narednih desetak dana, a što će u velikoj meri zavisiti i od vremenskih uslova.\nIzvor: Zvanični profil Opštine Ljubovija\nPrethodni tekstDanijela Štajnfeld se zahvalila Merimi Isaković\nSledeći tekstSRPSKI NBA: Jokić 25, Pokuševski 25, Bogdan 24\nMladić iz Klenka popeo se na vagon da napravi selfi i...


Kolumne & novosti: Cena poverenja javnosti\nCena poverenja javnosti\nTražili smo hrabrog tužioca i dobili ga\nTužilac Predrag Milovanović uspeo je da dokaže krivicu u osetljivom predmetu paljenja kuće novinara Milana Jovanovića, a onda je onemogućen da vodi ovaj proces do pravosnažnosti. Da li je kažnjen zbog poverenja javnosti, koje je stekao\nPrvostepena presuda za napad na novinara Milana Jovanovića bila je kratkotrajna nada za sve profesionalne novinare u Srbiji da institucije konačno rade svoj posao. Nada je brzo razvejana, kada je smenjen nadležni zamenik tužioca Predrag Milovanović, koji je uspešno vodio predmet. Glavna tužiteljka Srbije Zagorka Dolovac, o kojoj se već dugo govori da nije stvarna ličnost, jer se ne meša u svoj posao, ovog puta je istupila sklonivši kolegu sa slučaja koji je uspešno vodio. Taj postupak nije samo na štetu novinara već i poziva koji je izabrala - tužilačkog, jer je tužilac Milovanović zadobio ono što ona godinama nema - poverenje javnosti. Iako sklanjanje tužioca Milovanovića ima formalno pravno obrazloženje, ne deluje ni najmanje pravedno, jer napušta slučaj, kako i sam kaže, protiv svoje volje i kada je završeno „samo prvo poluvreme“.\n„Na predlog predsedavajuće Državnog veća tužilaca (DVT) i ujedno republičkog javnog tužioca Zagorke Dolovac, odlukom većine članova tog veća oslobođen sam vršenja funkcije zamenika javnog tužioca u Drugom osnovnom javnom tužilaštvu u Beogradu, koje je kao institucija vodilo slučaj protiv okrivljenog Dragoljuba Simonovića i drugih. Ne želim da svojatam ovaj predmet kao lični uspeh, nego da ukažem da je ishodovanje prvostepene osuđujuće presude u ovom izuzetno složenom i obimnom predmetu, pre svega uspeh institucije tužilaštva, spram čijeg rada, nažalost, prema sprovedenim anketama javnog mnjenja, kod građana postoji veliko nepoverenje. Ipak, u ovom predmetu pokazalo se da tužilaštvo, u saradnji sa policijom, jednim profesionalnim pristupom, istinskom voljom i proaktivnošću tužioca, može doći do rezultata“, kaže tužilac Milovanović za NIN.\nOn ističe da se isključivo rukovodio razlozima profesionalne prirode kada je na sednici DVT-a napomenuo da postoji predmet u kome je do sada postupao, za koji postoji zainteresovanost javnosti, te je izrazio nedvosmislenu želju da nastavi rad u tom predmetu do pravosnažnosti. „Čak sam se kao tužilac stavio na raspolaganje državi, koja je najavila oštru borbu protiv svih oblika kriminala, da radim i na drugim predmetima. Tada mi se lično obratila predsedavajuća Dolovac i navela da će moj predlog razmotriti, te da će biti doneta odluka koja će biti najbolja za javnotužilačku organizaciju. Na kraju, iako je postojalo zakonsko utemeljenje za drugačiju odluku, da pored obaveza u Veću, koje sam takođe prihvatio, nastavim rad u krivičnom predmetu koji sam vodio ispred Drugog osnovnog tužilaštva, doneta je odluka da budem oslobođen vršenja funkcije zamenika javnog tužioca“, kaže tužilac Milovanović.


Krivična prijava protiv Tadića, Dinkića i Cvetkovića\nBeta 21. avgusta 2015. 15:20\nPokret „Dosta je bilo – Saša Radulović“ saopštio je danas da je Tužilaštvu za organizovani kriminal podneo krivičnu prijavu protiv bivših predsednika Srbije Borisa Tadića, premijera Mirka Cvetkovića i ministra Mlađana Dinkića zbog sumnje da su zloupotrebili službeni položaj i Srbiju u aferi „Satelit“ oštetili za više miliona evra.\n„Kupovina Srbiji nepotrebnog satelita, po duplo većoj ceni od realne, očigledno je koruptivan posao, na kome je nekoliko političara iz vrha tadašnje vlasti nameravalo da uzme svoj reket“, navodi Pokret i dodaje da je afera „Satelit“ koštala Srbiju od 5,8 do 10,8 miliona evra više, nego što su Izraelci tražili kao nadoknadu za propali posao sa iznajmljivanjem njihovog satelita.\nTadašnji predsednici države i vlade Boris Tadić i Mirko Cvetković i ministar Mlađan Dinkić su po svedočenju, bivšeg ambasadora Srbije u Izraelu Mileta Isakova, ignorisali ponude da plate manje i „ispregovarali“ da plate više – iz državne kase, navodi Pokret i dodaje da nikada nije utvrđeno kako i gde završio višak novca.\n„Njihov partijski reket bio je 50 odsto. Kao u krimi romanu, druga grupa političara je sprečila prvu grupu političara da uzme taj reket, poništili su prvobitni ugovor, a onda, u zaustavnom vremenu, u međunarodnoj arbitraži izgubili spor, i naplatili reket kroz naplatu štete. Ovoga puta oko 30 odsto. Za nepotreban satelit građani Srbije su na kraju platili 27,8 miliona evra, što je za 5,8, odnosno 10,8 miliona evra više nego što je bilo ponuđeno“, navodi Pokret.\nMile Isakov je navodio da je lično više puta razgovarao sa direktorom izraelske firme „Imidžset“ i tvrdio da su postojale dve ponude za nagodbu: prva od 17 miliona evra izneta Mlađanu Dinkiću, a druga od 22 miliona evra Isakovu, i to nakon sudske presude od 37 miliona evra, plus zatezne kamate.\n„Isakov je smenjen nakon što je kod Tadića i Cvetkovića insistirao da se uđe u pregovore sa izraelskom stranom, uveren da bi mogao da spusti cenu na prvobitnih 17 miliona. Srbija je 2010. godine, posle direktnih pregovora sa izraelskom stranom, u kojima su učestvovali Tadićevi saradnici, isplatila Imidžsetu 27,8 miliona. To je za 10,8 miliona više od prve nagodbe koju je nudila izraelska firma i 5,8 miliona evra više nego što je nuđeno Srbiji preko Isakova“, navodi Pokret.\nPokret je krivičnu prijavu protiv Tadića, Cvetkovića i Dinkića podneo i zbog nesavesnog rada u službi.